Nintendo Ingin Kurangkan Isu “Scalping” untuk Konsol Terbaharu Mereka

Anda pasti teringat semasa konsol game mengalami masalah stok kerana kekurangan bahan untuk penghasilannya. Ditambah pula dengan pandemik serta kegiatan scalper memang susah betul untuk kita dapatkan konsol game dengan harga pasaran. Nintendo nampaknya risau dengan kegiatan tersebut dan ingin mengelakkan perkara tersebut berlaku pada konsol mereka yang baharu.

Kredit: Nintendo
Semasa sesi Q&A mesyuarat pemegang saham Nintendo yang diadakan pada bulan Mei yang lalu, ada yang bertanya kepada Nintendo tentang jika mereka akan mengambil langkah-langkah untuk memastikan konsol baharu mereka akan mudah dibeli oleh pemain dan kegiatan scalper dapat dicegah. Memandangkan konsol Switch juga pernah melalui fasa scalper, sudah tentu ramai yang risau mengenainya.

Kredit: Tomoki Mera
Presiden Nintendo, Shuntaro Furukawa menjawab bahawa mereka mengambil perhatian terhadap perkara tersebut dan menyatakan bahawa mereka akan “mengeluarkan dan menghantarkan (konsol) dalam jumlah yang boleh memenuhi permintaan pelanggan”.
Senang cerita, syarikat tersebut ingin menghasilkan stok yang cukup banyak sebelum mula memasarkan konsol baharu mereka. Tambah Shuntaro lagi, mereka turut pertimbangkan langkah lain mengikut keadaan.

Sumber: Kiyoshi Ota
Buat masa ini, masih tiada berita mengenai generasi baharu konsol oleh Nintendo. Ada laporan yang mengatakan bahawa konsol tersebut masih dalam pembangunan dan sedang berjalan dengan lancar. Nampaknya kita kenalah tunggu Nintendo bersedia untuk memperkenalkannya nanti.
Jangan lupa untuk ikuti Gamer Santai untuk mendapatkan liputan menarik tentang game, anime, filem dan banyak lagi!
Jangan lupa untuk ikuti kami di TikTok!
  @gamersantaimy
Tags: nintendonintendo switch


Solo Leveling: ARISE Akan Lancar Secara Global Pada 2023 di iOS, Android & PC!

Daripada siri manhwa terkenal, Solo Leveling akan mendapat game tersendiri dengan tajuk “Solo Leveling: ARISE.” Game ini telah diumumkan pada November yang lalu untuk Korea Selatan. Nampaknya game tersebut akan menemui pemain-pemain global juga. Melalui laman web rasmi, game itu akan hadir pada tahun 2023 tetapi tiada tarikh tetap yang diumumkan.

Solo Leveling: ARISE berlaku di dunia, tempat “gate” muncul dan membawa ancaman kepada penduduk. “Hunter” berbakat melindungi manusia dengan memasuki dungeon dan memerangi segerombolan raksasa yang ganas. Pemain akan mengikuti kisah Sung Jin-Woo, seorang hunter E-Rank yang lemah terselamat daripada “Double Dungeon” yang tersembunyi dalam gate D-Rank. Sejak itu, Jin-Woo mendapat kebolehan luar biasa dan mendapati dia boleh naikkan level dengan mengalahkan raksasa dan selesaikan quest.

Game ini mereplikasikan webtoon original melalui penceritaan yang mendalam, mekanik aksi RPG, combat yang dinamik dan gameplay yang pantas. Watak-watak siri seperti protagonis, Sung Jin-Woo, Cha Hae-In, Yoo Jin-Ho dan lain-lain. Pemain akan menguasai setiap kebolehan hunter dan menggabungkan kuasa mereka untuk menghapuskan setiap gate dengan cepat. Selain itu, pemain juga boleh mengalahkan musuh, ambil shadow mereka dan menyuruh mereka bertarung bersama, yang akhirnya membentuk Army of Shadows. Strategi dan kemahiran unik diperlukan untuk mengalahkan raksasa yang mencabar pemain dalam setiap dungeon.

Anda yang tidak sabar untuk bermain game ini, bolehlah lawati laman web rasmi game untuk mendapatkan maklumat terbaru. Anda juga boleh melihat “Hunter Secret Files” untuk mengenali latar belakang setiap hunter, yang diawasi oleh pengarang Solo Leveling, Chugong. Selain itu, terdapat juga galeri imej dan klik untuk ditonton sementara menunggu game dilancarkan nanti.

Solo Leveling: ARISE akan dilancarkan di iOS, Android dan PC pada 2023. Ia turut hadir dengan ciri crossplay. Untuk mendapatkan liputan lain mengenai siri ini, anda boleh klik pautan ini.
Jangan lupa untuk ikuti kami di TikTok!
  @gamersantaimy
Tags: Solo LevelingSolo Leveling: ARISE


[Review] ROG Phone 7 Ultimate – Kepuasan gamer tercapai bersama kombo menarik AeroActive Cooler 7!

Setiap tahun, ada sahaja phone baru yang dikeluarkan oleh ASUS ROG dan untuk tahun ini, mereka telah pun melancarkan ROG Phone 7 dan ROG Phone 7 Ultimate yang di dikuasakan oleh Snapdragon 8 Gen 2. Oleh itu, kami telah mencuba dan bermain beberapa game terlebih dahulu untuk mengetahui sama ada ianya berbaloi atau pun tidak.

Sebelum itu, saya nak beritahu yang ada di tangan kami adalah ROG Phone 7 Ultimate yang didatangkan dengan kotak besar dan disertakan dengan satu produk yang sangat spesial di dalamnya. Terima kasih kepada ASUS ROG Malaysia kerana memberikan kami peluang untuk mencuba peranti ini. Jom teruskan dengan review ROG Phone 7 Ultimate!

Reka Bentuk

Kredit: ASUS ROG Malaysia
Memandangkan kami dapat ROG Phone 7 Ultimate, ia hanya di datangkan dengan warna Storm White. Jika anda ingin warna yang gelap, mereka hanya sediakan Phantom Black pada ROG Phone 7 biasa. Reka bentuknya sangat cantik dan betul-betul unik.
Pada bahagian belakang, mereka menambah sedikit keunikan iaitu ROG Vision di mana ia berfungsi sebagai skrin kecil yang boleh memaparkan logo ROG. Bukan setakat itu sahaja, paparan ini juga boleh diaktifkan sekiranya anda baru sahaja membuka game, menghidupkan X mode, menerima panggilan dan banyak lagi. Paparan tersebut akan memainkan animasi ringkas.

Kredit: ASUS ROG Malaysia
Satu perkara yang spesial untuk ROG Phone 7 Ultimate adalah ia didatangkan dengan AeroActive Cooler 7. Kenapa ia spesial untuk ROG Phone 7 Ultimate sahaja? Hal ini kerana, peranti ini didatangkan dengan POGO pin di bahagian belakang phone untuk memasangkan AeroActive Cooler 7 di mana ia akan berfungsi sebagai penyejuk dan pengeluar audio.
Namun, POGO pin tersebut tidak boleh dibuka dengan hanya menggunakan tangan dan hanya terbuka apabila AeroActive Cooler 7 sahaja. Ia juga boleh dibuka dengan menggunakan Armoury Crate tetapi untuk tujuan pembersihan sahaja. Jika diletakkan secara mendatar, ia akan kekal terbuka dan membantu mengalirkan udara masuk ke dalam untuk menyejukkan telefon.

Kredit: ASUS ROG Malaysia
Untuk port I/O, terdapat 1x USB Type- C untuk pengecasan dan pemindahan fail dan 3.5mm audio jack di bahagian bawah telefon. Syukur masih lagi ada 3.5mm audio jack. Mereka juga membuat sedikit penambahan di mana mereka meletakkan 1x USB Type-C di bahagian kiri bersama-sama POGO pin.
Kedudukan button sama sahaja seperti ROG Phone 6 dengan mengenakan power dan volume button di sebelah kanan. Air Trigger pula pada peghujung telefon atas dan bawah di sebelah kanan juga.
Paparan

Kredit: ASUS ROG Malaysia
ROG Phone 7 Ultimate didatangkan dengan skrin AMOLED HDR10+ 1ms bersaiz 6.78 inci bersama resolusi 2448×1080 (395 piksel per inci). Paparan ini juga lengkap dengan “touch sampling” pada 720Hz dan mempunyai touch latency 23ms yang cukup pantas.
Tambah pula dengan color gamut yang hebat, sudah pasti telefon ini menjadi pilihan ramai orang terutama sekali para gamer dan pencipta kandungan. Gaming phone ini dilengkapkan dengan 111.23% DCI-P3, 150.89% sRGB dan Delta E<1 bersama nisbah kontras pada 1,000,000: 1. Dengan adanya ciri-ciri paparan seperti ini, sudah pasti ia memberikan kepuasan dan pengalaman yang terbaik kepada para pengguna nanti.

Kredit: ASUS ROG Malaysia
Jika melihat dengan mata kasar, ROG Phone 7 Ultimate langsung tidak mempunyai sebarang perbezaan. Tetapi apabila melihat spesifikasi dengan lebih terperinci, ROG Phone 7 Ultimate ini didatangkan dengan peak brightness” pada 1,500 nits yang agak terang untuk sesebuah telefon pintar. Namun, dengan adanya “peak brightness” yang tinggi, anda boleh bermain game atau melakukan sebarang aktiviti di bawah situasi pencahayaan yang berbeza tanpa sebarang masalah.
Audio

Kredit: ASUS ROG Malaysia
Gaming phone terbaru ini mempunyai dual speaker untuk menghasilkan bunyi surround. Anda tidak perlu risau tentang speaker tertutup kerana speaker ini sebenarnya telah ditanam di dalam phone dan kedudukannya adalah “front facing”. Jadi, memang sangat sesuai untuk anda bermain tanpa menggunakan headphone atau earphone.
Bateri

Kredit: ASUS ROG Malaysia
Phone baru sekarang terkenal dengan menggunakan konfigurasi bateri dwi-sel dan setiap sel tersebut mengandungi 3,000mAh menjadikan kandungan bateri yang ada pada ROG Phone & Ultimate adalah 6,000mAh.
Saya telah cuba memainkan video selama 5 jam dengan kecerahan maksimum, volume 50%,  X mode aktif dan tiada AeroActive Cooler 7 dipasangkan. Bateri yang digunakan hanya sekitar 50% sahaja untuk penggunaan selama 5 jam. Namun, apabila saya cuba bermain game dan menggunakan cooler, bateri daripada 53% turun sehingga 31%.

Kredit: ASUS ROG Malaysia
Secara keseluruhan, saya sangat berpuas hati dengan prestasi bateri yang disertakan pada ROG Phone 7 ini. Ia mampu bertahan dengan sangat lama dan sudah pasti cukup untuk sesi bermain game yang sangat panjang sehingga saya berhenti untuk menjejaki masa dan bermain dengan sangat seronok.
Pengecas yang disertakan didalam kotak adalah pengecasan pantas 67W. Anda hanya memerlukan sekitar satu jam untuk mengecas peranti ini daripada 4% kepada 100%. Walaupun saya telah melihat pengecasan yang lebih laju, saya boleh katakan yang pengecas yang ada dalam kotak adalah cukup untuk digunakan seharian tanpa sebarang masalah. Kini anda tidak perlu untuk mengecas phone semasa tidur.
Kamera

Phone gaming ini dilengkapi dengan setup 3 kamera belakang di mana kamera utama 50MP dengan menggunakan sensor SONY IMX766, kamera ultra lebar 13MP dan makro 8MP. Kamera hadapan pula adalah 32MP MP OV32 Quad Bayer sensor.

Bagi saya, kamera yang ada pada phone gaming ini memang sangat cantik. Warna yang ditangkap adalah sangat terang dan gambar yang dihasilkan nampak sangat jelas.
ROG Flavour

Kredit: ASUS ROG Malaysia
Ini adalah satu lagi perkara spesial yang ada dalam ROG Phone 7 sahaja. Saya boleh katakan yang ianya sangat hebat kerana ia hanya terdapat di dalam laptop atau PC sahaja sebelum ini. Anda boleh mengakses pelbagai ciri-ciri ROG yang ada pada phone ini termasuk ROG Vision, AirTrigger, Motion Control dan Vibration Mapping.
Vibration Mapping

Kredit: ASUS ROG Malaysia
Ia adalah ciri-ciri baharu yang tidak pernah ditambah dalam phone sebelum ini dan hanya boleh didapatkan pada ROG Phone 7 sahaja. Dengan adanya Vibration Mapping, anda akan mendapati skrin akan bertindak balas dengan bergegar buat sementara waktu.
Anda juga boleh mengubahsuai kedudukan setiap gegaran di mana-mana sahaja di sekitar skrin. Bukan setakat itu sahaja, anda juga boleh menukar kadar getaran tersebut, sama ada anda mahu ianya kuat ataupun perlahan. Ciri-ciri ini dapat memberikan pengalaman bermain lebih interaktif.
Benchmark

Kredit: ASUS ROG Malaysia
Saya menggunakan AnTuTu untuk melakukan benchmark pada phone ini dan kami mendapat skor yang sangat tinggi iaitu pada 1,320,302. Memandangkan ROG Phone 7 Ultimate menggunakan Snapdragon 8 Gen 2 dan 16GB LPDDR5X RAM, dari awal lagi kami telah menjangkakan yang skor Antutu akan melepasi jumlah sejuta dengan mudah .
Pengalaman bermain

Pelbagai game yang saya mainkan dengan menggunakan phone gaming terbaru termasuk Honor of King China, League of Legends: Wild Rift, Apex Legends Mobile, Project Sekai dan Genshin Impact. Saya rasa saya tidak perlu bercakap panjang tentang kesemua game secara individu kerana terdapat game yang mengehadkan FPS seperti Genshin Impact.
Sepanjang menggunakan phone ini semasa bermain game, saya tidak pernah mengalami sebarang masalah prestasi. Semuanya berjalan dengan lancar tanpa menghadapi masalah “FPS drop”.

Genshin Impact terus memberikan 60 FPS secara konsisten walaupun dalam pertarungan dengan grafik yang tertinggi. Tidak lupa juga yang saya bermain sambil merakam. Hasilnya cukup mengagumkan.

Manakala untuk Project Sekai, semuanya berjalan dengan sangat lancar walaupun dengan Music Video 3D yang cukup mengganggu dalam sesi bermain game tersebut. Tambah pula dengan tiada sebarang masalah FPS drop, saya boleh katakan yang pengalaman bermain yang saya dapat adalah cukup hebat.
Apa yang lebih menarik adalah bermain dengan menggunakan AeroActive Cooler 7 di mana ia mampu menyejukkan telefon dengan kadar yang segera. Baru sahaja memakai AeroActive Cooler 7, suhu telefon terus jatuh sehingga sekitar 40oC. Memang sangat rendah dan memberikan keselesaan yang berpanjangan untuk bermain game dalam tempoh masa yang panjang.
Satu keunikan yang menambah lagi keseronokan adalah Vibration Mapping semasa bermain game. Ia rasa seperti bermain game dengan controller yang sebenar tetapi dengan menggunakan touchscreen.
Aksesori

Kredit: ASUS ROG Malaysia
Untuk tahun ini, aksesori yang datang sekali untuk ROG Phone 7 Ultimate adalah satu sahaja dan ianya merupakan AeroActive Cooler 7. Jika nak dibandingkan dengan AeroActive Cooler 6 dari segi reka bentuk, ia sudah pasti sangat berbeza. Kickstand yang ada pada cooler terbaru adalah lebih berguna tetapi jika tidak pakai pun boleh sahaja berdiri dengan lebih mudah dan tidak condong ke belakang.
Dari segi fungsi, ianya sama sahaja, terdapat kipas di bahagian belakang untuk meniup udara, dan terdapat empat butang boleh disesuaikan ikut kesukaan anda. Memandangkan ia lengkap dengan Portal AeroActive di bahagian belakang, kesan penyejukkan yang dihasilkan adalah lebih baik.

Kredit: ASUS ROG Malaysia
Walaupun AeroActive Cooler 6 masih boleh digunakan pada ROG Phone 7 Ultimate, sudah pasti terdapat perbezaan dalam kesan penyejukan di mana yang terbaru mempunyai hasil yang lebih baik.
Keunikkan AeroActive Cooler 7 mempunyai satu ciri tambahan iaitu subwurfer (speaker) yang boleh mengeluarkan audio dan audio yang dihasilkan terdapat bass yang lebih baik. Sudah pasti anda boleh membezakan bunyi yang dihasilkan speaker phone dan juga subwurfer yang disediakan pada AeroActive Cooler 7 ini terutama sekali pada bahagian bass.
Kesimpulan

Kredit: ASUS ROG Malaysia
Secara keseluruhan, ROG Phone 7 Ultimate sudah pasti mempunyai beberapa penambahbaikan pada reka bentuk di mana ia kelihatan sangat “clean” dan mewah. Saya boleh katakan yang ianya tidak nampak begitu menyerlah jika nak dibandingkan dengan yang phone sebelum ini dan saya sebenarnya sangat suka dengan reka bentuk yang ringkas seperti ini.
Dari segi prestasi, sudah pasti saya sangat berpuas hati. Lagi-lagi ia didatangkan dengan kombo yang mengagumkan iaitu Snapdragon 8 Gen 2 dan AeroActive Cooler 7, memang menjadi pilihan yang sangat berbaloi untuk para gamer. Setakat ini, Snapdragon 8 Gen 2 memang sangat dikenali ramai terutama sekali dalam komuniti android.

Kredit: ASUS ROG Malaysia
Manakala AeroActive Cooler 7 adalah satu jenis cooler yang sangat hebat. Ia mampu menyelesaikan masalah suhu yang tinggi dan dapat menghasilkan suhu yang lebih rendah daripada biasa. Dengan menggunakan kombo ini, anda boleh bermain semua game yang ditawarkan untuk android tanpa sebarang masalah. Ia juga dapat memberikan keselesaan yang berpanjangan semasa bermain game.
Walaupun phone sebelum ini mempunyai AirTrigger dan Motion Control, saya rasa terdapat sedikit perubahan sahaja untuk phone ini. Namun terdapat ciri-ciri baharu yang memberikan anda kelebihan semasa bermain game iaitu Vibration Mapping dan secara jujurnya, saya sangat suka dengan ciri-ciri ini.

Kredit: ASUS ROG Malaysia
ROG Phone 7 Ultimate akan dilancarkan pada 10 Mei 2023. Sesiapa yang berminat atau sedang mencari phone gaming yang cukup lengkap untuk kegunaan harian atau sesi bermain yang panjang, saya memang sarankan anda untuk mendapatkan phone ini. Kalau anda berminat untuk mendapatkannya, anda boleh dapatkannya di kedai rasmi ROG serta kedai dalam talian seperti Shopee dan Lazada. Berikut adalah tanda harga untuk semua model:

ROG Phone 7

12 GB| 256 GB: RM 3,599
16GB| 512GB: RM 4,299

ROG Phone 7 Ultimate

16GB| 512GB: RM 4,999

Untuk mendapatkan lebih banyak review menarik mengenai game, filem atau teknologi sila klik pautan ini.
Jangan lupa untuk ikuti kami di TikTok!
  @gamersantaimy
Tags: asus rogASUS ROG MalaysiaROG Phone 7ROG Phone 7 Ultimate


Pek DLC 9 Dragon Ball Xenoverse 2 Membawakan Transformasi Terbaik Vegeta

Peminat Dragon Ball Xenoverse 2 telah lama mendahagakan kandungan baru, menjadikan penantian DLC 9 yang akan datang lebih mengujakan kerana ia akan menampilkan watak baru.

Bandai Namco telah mengeluarkan Xenoverse 2 pada 2016 dan hingga ke hari ini telah menyokong game ini. Tetapi semenjak itu, banyak game Dragon Ball telah dikeluarkan dan peminat menyedari terdapat jurang yang besar dalam kandungannya.

Kali terakhir Xenoverse 2 mendapat kandungan baru adalah DLC 8 )Extra Pack 4) pada Disember 2018, jadi komuniti game ini sedang berdebar menanti DLC terbaru untuk akhirnya tiba didalam game ini.
Dalam satu pendedahan yang mengejutkan ramai, DLC pack ke sembilan untuk Xenoverse 2 telah dinamakan Ultra Pack 1, dan ia mengandungi Super Saiyan God Vegeta sebagai watak baru. Selain itu, ia juga akan mengandungi kandungan percuma, Hero Colosseum dan Crystal Raid apabila DLC ini tiba Jun nanti. Ini telah menggembirakan ramai peminat game ini.

Akan datang, pembangun game ini mungkin akan mengeluarkan Ultra Pack lagi dan peminat mengharapkan watak-watak yang lebih berbagai pada masa depan.
Disamping siri anime Dragon Ball Super, peminat mengharapkan watak menarik seperti Moro dapat diperkenalkan dalam game ini.
Sumber: Dexerto
Jangan lupa untuk ikuti kami di TikTok!
  @gamersantaimy
Tags: Bandai NamcoDragon Ball xenoverse 2PS4switchXbox One


Pelbagai siri Star Wars diumumkan di Disney D23 Expo, The Mandalorian bakal tiba tahun 2023!

Selain Marvel mengumumkan pelbagai siri dan filem, Star Wars tidak terkecuali untuk mengumumkan pelbagai siri dari animasi sehingga ke “live-action” semasa Disney D23 Expo diadakan termasuk siri original Star Wars Andor. Tanpa melengahkan masa, jom kita lihat satu per satu.

Andor – 21 September

Siri original Star Wars ini berlaku pada satu masa antara kejatuhan Republic dan Rogue One. Ia juga meliputi sebahagian besar kepada permulaan Rebellion terhadap Galactic Empire dan kehidupan awal Cassian Andor yang dilakonkan oleh Diego Luna.

Andor akan mempunyai 2 season di mana setiap daripada satu season akan mempunyai 12 episod. Pada hari pertama, mereka akan menyediakan 3 episod tayangan perdana. 12 episod pertama akan menceritakan tentang kisah Cassian Andor dengan Rebellion manakala 12 episod untuk season 2 akan membawa penonton kepada permulaan Rogue One.
Tales of the Jedi – 26 Oktober

Ia merupakan siri animasi pendek yang mempunyai enam episod sahaja. Tiga episod akan menceritakan tentang Count Dooku manakala tiga lagi episod akan mengikuti Ahsoka.
Bad Batch – 4 Januari 2023

Ini merupakan musim kedua bagi Bad Batch yang ditayangkan di Disney+ bermula pada 4 Mei 2021 sehingga 13 Ogos 2021. Ia mempunyai 16 episod yang menceritakan tentang Clone Force 99 atau dikenali sebagai Bad Batch, sekumpulan askar klon elite dengan mutasi genetik yang pertama kali di perkenalkan dalam Star Wars: The Clone Wars dengan menempuhi misi tentera upahan yang berani selepas Clone Wars.
Ahsoka

Tiada sebarang trailer atau maklumat yang diberikan mengenai Ahsoka. Tetapi Jon Favreau menceritakan serba sedikit tentang siri ini kepada khalayak ramai dengan mengatakan “Dalam musim kedua Mandalorian, kami dapat membawa watak yang Dave [Filoni] dan fikirkan tentang siri live-action semasa dia berada di Clone Wars. Idea untuk memperkenalkannya melalui siri itu adalah satu cara untuk melihat sama ada penonton mahu melihat watak ini.”
Dia menyambung lagi, “Proses itu membuatkan kami berasa yakin, dan saya dapat berada di set itu bersama Dave di sini di California, dan sungguh menakjubkan apa yang mereka dapat capai dengan semua pengetahuan yang Dave ada–aksi yang menakjubkan, pertempuran lightsaber. Dave sedang mencapai puncak game-nya.”
Skeleton Crew

Sama seperti Ahsoka, mereka tidak menunjukkan sebarang trailer atau mendedahkan maklumat secara mendalam mengenainya. Tetapi Jon Watts dan Christopher Ford memperkenalkan siri ini secara ringkas, yang mengikuti sekumpulan kanak-kanak yang tersesat di galaksi Star Wars. Siri ini akan berlatarkan era New Republic. Mereka telah menjalani penggambaran selama beberapa minggu sekarang. Jude Law juga akan berada di dalam siri itu.
The Mandalorian – 2023

The Mandalorian musim ke-3 bakal ditayangkan bermula tahun 2023 dan masih tidak mempunyai tarikh rasmi bagi siri ini. Musim pertama telah ditayangkan pada 12 November 2019 dan telah menerima banyak review positif sehingga memenangi beberapa anugerah. Musim ke-2 telah ditayangkan pada 30 Oktober 2020 dan peminat sangat teruja menontonnya dan memberikan review yang positif juga.
The Mandalorian menceritakan tentang seorang pemburu Mandalorian di bahagian luar galaksi yang bernama Din Djarin. Ia bermula lima tahun selepas peristiwa Return of the Jedi (1983) dan kejatuhan Galactic Empire. Dia diupah oleh pasukan Imperial untuk mendapatkan Grogu (baby Yoda) tetapi apa yang berlaku adalah sebaliknya di mana dia melarikan diri untuk melindungi bayi itu.

Setakat ini, itu sahaja yang diumumkan sepanjang Disney D23 Expo untuk Star Wars dan kesemuanya adalah siri di Disney+. Dalam banyak-banyak siri Star Wars yang diumumkan mana satu pilihan korang? Kongsi tajuk siri yang dinanti-nantikan di ruangan komen. Ikuti Gamer Santai untuk mendapatkan lebih banyak berita menarik mengenai Disney D23 Expo daripada kami.
Jangan lupa untuk ikuti kami di TikTok!
  @gamersantaimy
Tags: AhsokaAndorBad BatchSkeleton Crewstar warsTales of the JediThe Mandalorian


FFXV Pocket Edition HD Kini Kat PS4, Xbox One dan Switch

Square Enix umumkan yang Final Fantasy XV: Pocket Edition HD sekarang dah ada kat PS4 dan Xbox One. Untuk Switch plak bakal menyusul. Untuk minggu pertama release ni, diorang offer 40% off daripada harga USD$29.99.

Semua mende sama macam yang original, cuma art style dia ubah jadi agak lebih kartun:

By now kitorang pasti majoriti korang dah tau kan cite dia? Pasal Noctis, Gladio, Ignis dan Prompto, yang melalui perjalanan dalam melindungi Noctis.
Pada aku la, dah habis perah dah FFXV ni. Paling dikomersialkan. Aku rasa macam no point nak main lagi sebab in the end kita tau apa jadi (pada yang dah abis la).
Tapi exception untuk FFVII Remake, hahahahaha
Jangan lupa untuk ikuti kami di TikTok!
  @gamersantaimy
Tags: ClipsFinal Fantasy XV: Pocket Edition HDGame ReleasePlayStation 4RPGScreenshotssquare enixswitchTopTrailersXbox One


Setiap sisi nampak garang! Unboxing Capcom Creators Model Glavenus/Dinovalde!

Tidak habis dengan kehangatan game Monster Hunter Iceborne yang sampai kini masih membuak-buak dan peminat ibarat boleh menjerit tanpa henti, nampaknya sebuah figurin dari salah satu Monster terkenal dalam siri ini membuat kemunculan kembali sehingga kami sendiri dapat unboxingnya berterima kasih kepada Gamer Break!

Monster yang dimaksudkan adalah Glavenus atau nama Jepunnya adalah 斬竜 (Dinovalde)! Dilancarkan pada tahun 2015, Dinovalde telah menjadi Monster kegemaran ramai peminat, dihasilkan semula dengan spesifikasi yang sama serta ekornya yang besar dan nampak seperti api biru yang membara, memang membuat kami teruja setelah mengeluarkannya dari kotak.

“Brute Wyven yang beraksi bersama ekor besar berwarna biru ibarat pedang. Ia menjadi makin hangat dan makin merah menyala dengan setiap serangan!”

Okay sebelum itu, pada yang tidak tahu mengenai Monster ini, meh sini kami ceritakan serba sedikit mengenai Dinovalde! Dinovalde adalah Brute Wyverns yang pertama kali diperkenalkan di Monster Hunter Generations. Dinovalde adalah Brute sangat besar dengan sisik merah gelap menutupi tubuhnya. Dua baris plat bertulang biru selari di belakangnya, dari mata ke ekor. Bahagian bawahnya lebih menyerupai warna krim.
Ciri utama fisiologi Dinovalde adalah ekornya yang seperti pedang. Ekornya pada awalnya sama warna dengan pelat belakangnya, walaupun akan berubah warna merah berapi selama pertempuran. Kaki belakangnya kuat dan berotot, sementara kaki depannya jauh lebih kecil dan tidak berguna. Wajah dan rahang ditutup dengan pelapisan yang kukuh, terutama menyerupai kepala Carnotaurus, walaupun lengan dan proporsinya dimodelkan berdasarkan Tyrannosaurus.

Dinovalde mampu mengasah ekornya seperti bilah di mulutnya untuk memberikan kemampuan untuk membuat letupan berapi dengan ekornya. Letupan ini bukan sahaja memberi jarak yang lebih besar kepada Dinovalde dengan beberapa serangannya, tetapi juga menjadikannya lebih kuat. Dinovalde adalah predator lincah dan agresif. Dinovalde sering menyeret ekornya ke tanah dan mengaum pada musuh, menunjukkan panas dan api yang menyala di kerongkongnya. Ini menunjukkan kepada musuh bahawa ia menggunakan api sebagai senjata dalam usaha menakut-nakutkan mereka. Bukan sahaja mereka dianggap sebagai salah satu Brute Wyvern yang terkuat, mereka juga dipercayai sebagai yang paling pintar di kawasan.
Dinovalde sememangnya menjadi pujaan peminat sehingga reka bentuk armor setnya turut tersedia dalam permainan!
Sambung semula ke sesi Unboxing kami~ Pada pandangan pertama kami setelah mengeluarkannya dari kotak, kami memang agak teruja melihatnya kerana ianya nampak sangat teliti. Dari kepala sehinggalah ke ekornya, figurin Dinovalde ini dibuat oleh ABS dan PVC berukuran tinggi 200 x lebar 200 x dimensi 180mm termasuk bahagian pedestal. Ukirannya memang sangat cantik dan nampak sisik-sisiknya yang terserlah!

Jika dilihat dengan teliti, setiap sisik Dinovalde ini nampak seperti hidup, digabung dengan warna likatnya bersalut merah, biru dan ada sedikit kelabu asap menarik lagi mata kami dengan kagumnya. Bahagian bawah lebih kepada berwarna kelabu, manakala kakinya lebih kepada biru dan kelabu.

Yang nampak lebih garang adalah bahagian ekornya yang disaluti warna metallic ungu dengan gradient kelabu. Ibarat realiti, anda boleh fokus kat ekor lah! Bahagian kepala mula anda boleh lihat dimulutnya lidah berwarna merah jambu cair dan gigi agak kekuningan, dan matanya sahaja nampak agak biasa berwarna biru bertitik hitam.

Anda hampir tidak dapat melihat figurin ini hanyalah plastik pada gambar ini, mereka benar-benar menyembunyikannya dengan baik di antara batu-batu serta di bawah timbangan yang rapuh yang selalu menjadi nilai tambahan dan menunjukkan seberapa baik pengerjaan hasil ukirannya.

Bagi pengalaman kami secara keseluruhan pada susuk figurin ini memang benar-benar puas hati dan mempunyai berat badan yang stabil dengan kualiti rangka ini dan yang paling penting, harganya berbaloi dengan apa yang boleh didapatkan!
Perincian model “Monster Hunter” Glavenus/Dinovalde:

Saiz model: 29.0cm x 27.2cm x 24.2cm
Berat: 1.4 KG
Bahan: PVC, resin ABS
Harga: RM 549 (Penghantaran percuma)
Figurin ini anda boleh dapatkan di laman web rasmi Gamer Break atau anda boleh terus ke Facebook mereka! Gamer Break ada pelbagai lagi figurin dan versi fizikal Game yang korang boleh dapatkan dengan harga yang berbaloi! Jadi apa lagi? Jom shopping!

Jangan lupa untuk ikuti kami di TikTok!
  @gamersantaimy
Tags: Brute WyvernsCAPCOM Figure BuilderDinovaldeFigurinGamer BreakGlavenusmonster hunterMonster Hunter GenerationsMonster Hunter Iceborne斬竜 (Dinovalde)


Tips untuk anda menjadi lebih kuat dalam kemajuan untuk game F2P Punishing Gray Raven!

Punishing Gray Raven kan baru sahaja dilepaskan dan jika anda adalah salah seorang pemain yang mencari panduan atau tips untuk membuat anda cepat dalam kemajuan untuk menjadi lebih kuat, kami di sini untuk membantu. Tips ini memberi tumpuan kepada pemain baru, terutama permainan bebas dan bagaimana mereka seharusnya maju dalam Punishing Gray Raven. Jom kita mulakan!

Jangan guna pilihan S-Rank Constructs terlalu awal!

Setelah menyelesaikan tutorial, semua pemain dapat dengan segera memperoleh S-Rank Construct pilihan mereka. Perhatikan bahawa walaupun S-Rank Constructs yang lebih baru ditambahkan ke dalam permainan, S-Rank Construct Pick hanya akan membolehkan anda memilih antara:

Kamui: Tenebrion
Karenina: Ember
Liv: Luminance
Lee: Entropy
Nanami: Pulse

Walau bagaimanapun, sangat digalakkan untuk tidak mendapatkannya dengan segera. Ini untuk mengelakkan kemungkinan mendapat pendua dari banner Base Member Recruit. Adalah lebih selamat untuk mendapatkan S-Rank pertama anda melalui banner ini terlebih dahulu, kemudian gunakan S-Rank Construct Pick untuk mendapatkan S-Rank kedua anda.
Perhatikan bahawa walaupun anda tidak mempunyai S-Rank Construct, anda boleh menggunakan watak apa saja untuk membersihkan sebahagian besar kandungan permainan. Untuk panduan ini, terdapat Construct khusus yang sangat kami sarankan untuk anda mainkan di Punishing Gray Raven.

Liv lebih baik daripada yang anda fikirkan
Liv: Eclipse, B-Rank Construct yang diberikan oleh permainan kepada anda, merupakan pelaburan terbaik untuk pemain bebas bermain. Apabila anda menjadikannya SSS-Rank, dia akan memberikan 10% peningkatan kerosakan fizikal kepada anggota aktif pasukan anda, menjadikannya pilihan penyembuh untuk pasukan kerosakan fizikal.
Selanjutnya, walaupun menjadi penyembuh, kerosakan burst damagenya sangat tinggi. Dia adalah yang paling berorientasi ofensif dari ketiga Liv berkat Core Skill yang kuat (3-ping + red orb), yang menembakkan laser besar. Dia juga sangat mesra pengguna, terima kasih kerana dia menjadi ranged class dan juga mempunyai penyembuhan yang mudah (serta buff kerosakan fizikal).

Di atas semua itu, anda diberi senjata 5 bintangnya, Guardian Mount pada hari ke-2 anda log masuk! Sebagai pemain F2P, anda kebanyakan akan mengelakkan banner senjata, jadi ini adalah ganjaran memuaskan dan akan bertahan lama.
Disebabkan ini, dia adalah Construct yang sempurna untuk pemain F2P. Lucia: Lotus dan Nanami: Badai akan kalah dengan Construct lain dalam kelas yang sama, tetapi Liv: Eclipse masih sangat relevan dalam permainan akhir Warzone.
Perkara yang sama berlaku untuk semua A-Rank Constructs lain yang terdapat dalam permainan ini. Dengan pengecualian Liv: Lux, Liv: Eclipse adalah permainan lewat yang lebih layak daripada semua A-Rank Constructs yang lain. Sudah tentu, anda harus menjadi watak yang paling anda sukai, tetapi secara objektif, Liv: Eclipse adalah pelaburan terbaik untuk pemain F2P baru.

Keutamaan pertama: Perkembangan Cerita
Sama ada anda mengikuti cadangan panduan ini dan Liv sebagai utama dalam Punishing Gray Raven atau tidak, keutamaan nombor 1 anda adalah untuk maju dalam cerita. Sebilangan besar kandungan permainan, dari mod persaingan hingga senarai rakan, terkunci di sebalik misi cerita atau sekatan tahap.
Anda harus sentiasa fokus pada membersihkan misi cerita dan membuka bab baru. Elakkan melakukan misi Resource jika boleh, kerana satu-satunya misi Resource yang bernilai farming adalah tahap keempat, yang terkunci di balik cerita.
Satu-satunya masa yang harus anda pertimbangkan untuk melakukan misi Resource adalah apabila tahap Commandant anda tidak membenarkan anda meneruskan cerita lebih jauh. Sekiranya anda sudah membuka kunci Co-op, biasanya Co-op adalah pilihan yang lebih baik, kerana ada peluang untuk anda mendapatkan senjata 5 bintang.

Walaupun BP anda jauh lebih rendah daripada cadangan permainan, misi cerita masih dapat diselesaikan. Namun, berhati-hatilah jika salah satu tugasnya adalah menyelesaikan misi dalam 150 saat. Selama anda berhenti atau kehilangan misi, anda tidak akan membazir Energy, jadi jangan ragu untuk terus mencuba sehingga anda dapat menyelesaikan semua tugas untuk misi tertentu.
Pada masa yang sama, pastikan untuk menyelesaikan Daily Mission. Semua misi harian, kecuali 60 stamina percuma, misi Warzone dan Phantom Pain Cage memberi anda pengalaman untuk Tahap Commandant anda. Anda harus selalu menyelesaikan semua catatan harian, kecuali yang memerlukan anda menghabiskan Black Cards untuk memulihkan stamina, kerana itu tidak berbaloi.

Bahayanya pelaburan berlebihan
Pada awalnya, anda ingin mengelak menghabiskan terlalu banyak sumber daya untuk Memories. Sebilangan besar Memories 5-bintang atau yang lebih rendah daripada permainan ini tidak termasuk dalam beberapa permainan. Voltaire, Richelieu, Samantha dan Groda adalah satu-satunya Memories 5 bintang yang ada pada masa ini yang melihat beberapa bentuk penggunaan dalam sebilangan watak. Sekiranya anda mesti meningkatkan Memories 5 bintang, anda boleh mempertimbangkan untuk melaburkan sedikit bahan pada mereka. Jika tidak, fokus pada peningkatan Memories 6 bintang yang anda perolehi.
Juga, ketika memilih Memories mana yang akan dinaikkan, disarankan untuk memusatkan perhatian pada Memories di baris bawah terlebih dahulu (slot 4-6). Memories ini mempengaruhi statistik ATK anda dan anda akan mendapati ATK akan lebih berguna dalam peringkat pembersihan. Perhatikan bahawa Memories di barisan atas (slot 1-3) juga memberikan Crit, tetapi constructs berdasarkan kerosakan fizikal memberi manfaat lebih banyak darinya.

Juga, elak menaikkan tahap terlalu banyak watak yang berbeza sekaligus. Anda secara praktikal hanya memerlukan satu Construct untuk ceritanya, dan satu atau dua lagi untuk Phantom Pain Cage. Menyebarkan sumber daya anda terlalu tipis akan menyebabkan kekurangan Cogs, yang menjadikan peningkatan barang lain menjadi lebih sukar.
Pendakian menuju permainan lewat
Akhirnya, anda perlu memberi tumpuan kepada peningkatan beberapa Constructs yang berbeza, dengan memberi tumpuan kepada elemen dan peranan yang berbeza. Ini terutama untuk Warzone, di mana pelbagai tahap mempunyai bonus elemen yang berbeza dan Phantom Pain Cage, di mana bos yang berbeza mempunyai kelemahan yang berbeza.
Pada masa ini, Karenina: Ember dan Kamui: Tenebrion adalah pilihan yang tepat untuk pasukan fire dan pasukan dark. Lee: Entropy kini merupakan dealer kerosakan fizikal terbaik yang ada sekarang, tetapi akan dikalahkan oleh Lucia: Crimson Abyss (aka Alpha) setelah dia dilepaskan.
Juga, setelah anda membuka AE-4 of Combat Supply, tumpukan perhatian kepada pertanian Memories 6 bintang. Walaupun anda belum mempunyai S-Rank Constructs yang tepat, anda masih dapat membina banyak set hebat untuknya. Yang paling penting, banyak Memories 6 bintang seperti Hannah dan Da Vinci berguna untuk sebahagian besar permainan.

Baiklah, sampai di sini perkongsian tips Punishing Gray Raven kami kali ini. Terima kasih pada geng kami di GamerBraves bersusah payah main game ini untuk tips kali ini! Nantikan lagi semua kemaskini Punishing Gray Raven kelak ok!
 Muat turun di sini

Punishing: Gray RavenPublisher: Kuro GameDeveloper: Kuro GameRelease Date: 2021-07-16Android, iOS
Punishing: Gray Ravenadalah Action-RPG ultra-bergaya pantas.

Jangan lupa untuk ikuti kami di TikTok!
  @gamersantaimy
Tags: PanduanPunishing: Gray Raventips


Infinity Strash: Dragon Quest The Adventure of Dai – Kelebihan setiap watak!

Hari ini, Square Enix telah mendedahkan butiran lanjut tentang judul aksi RPG akan datang, Infinity Strash: Dragon Quest The Adventure of Dai, terutamanya tentang Disciples of Avan (watak-watak utama di dalam game).

Bagi mereka yang tidak tahu, ini adalah game action-RPG berdasarkan manga dan anime DRAGON QUEST The Adventure of Dai yang popular. Diadaptasikan ke platform baharu, pemain boleh mengalami perspektif unik ke dalam kisah Dai dan rakan-rakan. Dalam game, pemain mempunyai akses kepada pelbagai serangan, termasuk menggunakan skill dan sihir daripada siri manga dan anime.

Untuk empat watak utama kita;  Dai, Popp, Maam, and Hyunckel – setiap satu mempunyai serangan dan kemahiran berbeza yang membuatkan masing-masing sangat unik. Berikut ialah maklumat tentang kemahiran dan gaya pertempuran mereka:
Dai – The Little Hero
Normal Attack

Kredit: Square Enix
Unique Skill – Draconic Aur

Kredit: Square Enix
Dai memotong musuh dalam pertempuran jarak dekat dengan pedang di tangannya. “Aura Draconic” meningkatkan semua statistiknya dengan tinggi.
Skill – Wave Slash

Kredit: Square Enix
Coup de Grace – Avan Strash

Kredit: Square Enix
Dai menggunakan Avan Style Sword Technique untuk mengalahkan musuhnya.
Popp – The Young Mage
Normal Attack

Kredit: Square Enix
Unique Skill – Meditation

Kredit: Square Enix
Popp cemerlang dalam serangan magic jarak jauh. Unique Skill-nya “Meditation” memendekkan masa cooldown antara setiap kemahirannya.
Skill – Crackle

Kredit: Square Enix
Coup de Grace – Kafrizz

Kredit: Square Enix
Popp mahir dalam magic Fire dan Ice. Coup de Grace “Kafrizz” adalah antara teknik paling kuat.
Maam – The Compassionate Warrior Priest
Normal Attack

Kredit: Square Enix
Unique Skill – Reload

Kredit: Square Enix
Selain daripada serangan menggunakan lembing tukulnya, dia juga menyokong rakan lain dengan Magic Bullet Gun. Pastikan anda sentiasa “Reload” pistolnya semasa dalam pertempuran.
Skill – Midheal

Kredit: Square Enix
Coup de Grace – Magic Bullet: Crackle

Kredit: Square Enix
Maam mahir dalam Heal Spell. Menggunakan Coup de Grace, dia menembak musuh dengan peluru yang dimuatkan magic Crackle.
Hyunckel – The Immortal Dark Swordsman
Normal Attack

Kredit: Square Enix
Unique Skill – Amdo

Kredit: Square Enix
Hyunckel menumpaskan musuh dengan Avan Style Sword Technique dan skil Dark Aura. “Amdo” meningkatkan lagi pertahanannya dengan memakai Dark Armor Blade.
Skill – Dark Puppetry Aura Hand

Kredit: Square Enix
Coup de Grace – Bloody Scryde

Kredit: Square Enix
Hyunckel ialah pakar Dark Aura. “Bloody Scryde” ialah skill Coup de Grace yang dia kembangkan semasa zamannya dalam Dark Army.
Info tambaham; Dalam jalan cerita, Maam akan menukar kerjayanya kepada “Martial Artist” dan Hyunckel menukar senjatanya kepada “Dark Armour Spear” untuk membantu Dai dalam pengembaraan.

Infinity Strash : Dragon Quest The Adventure of Dai bakal dikeluarkan pada 28 September 2023 untuk PS5, PS4, Nintendo Switch, Xbox Series X|S dan PC melalui Steam.  Baca segala liputan kami tentang siri Dragon Quest The Adventure of Dai di SINI.
Jangan lupa untuk ikuti kami di TikTok!
  @gamersantaimy
Tags: Dragon QuestInfinity Strash: Dragon Quest The Adventure of DaiThe Adventure of Dai


[Review] Overlord: Escape from Nazarick – Game ala-ala Metroidvania yang terlalu senang

Peminat anime mesti mengetahui siri Overlord kan? Game siri anime tersebut baru sahaja dilepaskan pada 16 Jun yang lalu, bertajuk Overlord: Escape from Nazarick. Kalau anda ingin tahu, ia merupakan game metroidvania/action platformer yang tersedia di Nintendo Switch dan PC melalui Steam. Game Overlord ini dibangunkan oleh Engines Inc dan diterbitkan oleh Kadokawa. Ingin tahu game ini best atau tidak, jom baca review kami mengenainya!

Penceritaan Overlord: Escape from Nazarick
Walaupun cerita game ini juga dihasilkan oleh Kugane Maruyama, penulis Overlord sendiri, segala oerkara yangs terjadi dalam game ini tidak canon. Anda boleh anggap ia seperti Ple Ple Pleaiades dan Isekai Quartet. Jadi, jangan pula kaitkan scene game ini dalam penceritaan sebenar pula.

Overlord: Escape from Nazarick membawa anda kepada Clementine yang baru sahaja dipeluk oleh Ainz semasa episod 9 musim 1 anime Overlord. Misi utama Clementine ialah untuk melepaskan diri daripada Great Tomb of Nazarick. Itu sahaja penjelasan mudah mengenai ceritanya. Oh ya, jangan lupa pula untuk kumpulkan memori Clementine.

Untuk anda yang menonton anime sudah tentu anda akan mengenali semua watak-watak yang muncul sepanjang game. Jalan ceritanya juga tidaklah begitu mendalam malah anda juga tidak akan mengetahui lebih lanjut mengenai Ainz dan watak lain. Lebih sedih lagi kalau anda tidak pernah menonton overlord. Satu benda pun tidak akan diperkenalkan kepada anda contohnya nama watak dan sebagainya. Nampak sangat game ini memang dihasilkan untuk peminat Overlord sahaja.
Grafik dan persembahan
Seperti yang ditayangkan dalam trailer, game ini menggunakan grafik 2D pixel yang sememangnya cantik. Animasinya juga mantap. Tetapi masalahnya bukanlah terletak pada grafik sangat. Cuma visual pada game ini tidak dioptimumkan pada PC. Sakit juga mata bila terpaksa membaca teks dengan saiz huruf yang besar.

Nampak sangat game ini dibangunkan pada platform Nintendo Switch dahulu selepas itu baru bangunkan versi PC berpandukan versi konsol tersebut. Anda juga tidak boleh menukar resolusi game, hanya boleh gunakan mode windowed atau fullscreen sahaja. Jadi anda akan melihat game tersebut dengan kualiti seperti 480p-720p pada paparan skrin yang besar. Sabar sahajalah apabila bermainnya. Kalau pihak pembangun boleh optimumkan lagi game ini untuk versi PC, rasanya ramai akan menghargainya.
Masalah lain pula, game ini agak sunyi kerana tiada suara untuk watak-watak semasa cutscene. Anda hanya melihat watak dalam bentuk pixel dan teks dialog sahaja. Cuma seorang watak sahaja yang mempunyai suara iaitu Clementine. Itupun dia hanya berbunyi semasa menyerang, menggunakan sihir, diserang dan banyak lagi. Boleh jadi bosan juga apabila membaca cutscenenya.

Kalau nak cerita pasal audio pula, muzik dan bunyi efek agak bagus. Ia tidaklah sehebat game platformer seperti Metroidvania lain seperti Hollow Knight ataupun Ender Lilies, tetapi bolehlah untuk tunjukkan “aura”  Great Tomb of Nazarick.
Gameplay
Sudah tentu ada benda yang kurang dan benda yang menarik dalam game ini. Jom kami ceritakan dulu apa yang bagusnya pada gameplay Overlord: Escape from Nazarick.
Segala pergerakan Clementine sangat responsif. anda boleh lakukan pelbagai gerakan tanpa sebarang masalah. Lebih-lebih lagi anda akan banyak berpaut pada dinding dan siling, melompat daripada satu tiang ke tiang lain dan macam-macam lagi. Clementine juga nampaknya boleh menggunakan pelbagai senjata antaranya Stillettos, Morning Star, pedang dan macam-macam lagi. Kalau anda ada menonton Overlord, ke semua serangan serta kebolehan Clementine sama seperti anime. Itu yang membuatkan game ini menarik dan seronok dimainkan.

Itu sahaja perkara positif mengenai game ini. Kita teruskan pula dengan benda negatif pula.
Game ini diperkenalkan sebagai game “metroidvania” tetapi ianya agak linear. Kebiasaannya game seperti ini mempunyai peta besar yang lebih bercabang untuk diterokai dan akan berhubung dengan tempat lain. Malah anda juga boleh mendapatkan kebolehan baru sepanjang penerokaan. Berbeza dengan Overlord, anda hanya jalan yang lurus sahaja dengan beberapa tempat yang boleh pergi. Tidak akan benda yang anda terlepas punyalah ketika bermain.

Masalah lain pula, game ini terlampau senang. Sesetengah orang mungkin suka game senang. Tetapi kalau anda main Hard mode dan masih rasa senang seperti tiada cabaran boleh bosan juga dibuatnya. Kalau mati pun mesti disebabkan oleh perangkap-perangkap yang tiba-tiba muncul. Nasib baik boleh respawn balik selepas itu. Kalau anda peminat game Metroidvania, berkemungkinan besar anda akan kecewa sangat dengan gameplaynya.

Kawalan dalam game
Kami sudah cakap game ini tidak dioptimumkan untuk PC kan? Ini termasuk juga kawalan pada game ini. Masa mula-mula game ini dibukan melalui Steam, saya tidak boleh klik apa-apa pun. Memang saya boleh pilih menu lain seperti “New Game” atau “option” tetapi saya tidak tahu perlu tekan butang apa untuk teruskan pada skrin lain. Butang biasa seperti Enter dan Spacebar tidak berfungsi. Selepas saya cuba semua butang huruf yang ada, baru saya tahu ia menggunakan butang seperti game RPG lama iaitu butang “Z” dan “X”.

Apapun kalau anda inginkan pengalaman yang lebih baik, elok bind semula kawalan pada game ini. Contohnya, untuk dash anda perlu hold butang dash. Untuk hold memanglah tidak menjadi masalah, tetapi kenapa diletaknya pada butang “3”. Berbelit jari semata-mata nak dash. “WASD” pula memang sudah tentu digunakan untuk bergerak. Sabar sahajalah. Jadi geng, kalau anda ingin main, sila map dahulu butang sebelum mula.

Kesimpulan
Sejujurnya, sebagai peminat Overlord, saya agak kecewa juga dengan game ini. Banyak lagi watak-watak yang boleh diletakkan dalam game ini untuk berikan lebih cabaran. Contohnya Floor Guardians dalam anime tersebut. Mungkin lebih banyak perkara menarik yang akan terjadi apabila watak-watak ini berinteraksi. Lagi satu, kalau ada suara sikit-sikit untuk cutscene juga boleh jadi penambahan yang baik.
Tidaklah boring membaca cutscene itu dengan bunyi latar muzik sahaja. Reka bentuk level-nya juga sangat senang dan memang tidak akan sesat punyalah. Tetapi untuk orang yang sukakan cabaran, hard mode pada game ini memang mengecewakan. Antara benda yang menarik pada game ini hanyalah cara mereka memanfaatkan kebolehan Clementine daripada anime serta grafiknya yang hebat.
Jangan lupa untuk ikuti kami di TikTok!
  @gamersantaimy
The Review

                    Overlord: Escape from Nazarick

5
Score

PROS
 Kebolehan Clementine daripada anime diolah dengan baik Grafik pixel yang bagus

CONS
 Tidak dioptimumkan untuk PC Game terlampau mudah Tidak begitu mesra kepada pemain yang tidak menonton anime

Review Breakdown

Penilaian akhir
0

Tags: Overlord: Escape from Nazarickreview


PS4 MEGA PACK hanya RM1,049!! Special Sale PlayStation 11.11 bakal bermula!

Sony Interactive Entertainment Singapore Private Limited (SIES) dengan sukacitanya mengumumkan butiran 11.11 Special Sales mereka yang menawarkan harga menarik pada bundle dan permainan konsol PlayStation 4 (PS4) untuk jangka masa terhad di Malaysia.

Dari 11 November hingga 20 November 2020, pelanggan dapat membeli produk dan permainan PlayStation berikut dengan harga promo dari Penjual Sah PlayStation, Sony Stores dan peruncit elektronik utama terpilih:

PS4 MEGA PACK pada harga promosi RM1,049.00 (diskaun sehingga RM300.00)

PS4 MEGA PACK merangkumi sistem PS4 (CUH-2218BB01, Jet Black, 1TB HDD) dan tiga tajuk perisian PS4 terlaris dari Sony Interactive Entertainment Worldwide Studios iaitu God of War (Disc), Horizon Zero Dawn Edisi Lengkap (Disc), dan The Last of Us Remastered (Digital).

PlayStation 4 Pro God of War  / The Last of Us Bundle pada harga promosi iaitu RM1,399.00 (diskaun sehingga RM400)

PlayStation 4 Pro God of War / The Last of Us Bundle merangkumi sistem PS4 Pro (CUH-7218BB01, Jet Black, 1TB HDD), dua pengawal Tanpa Wayar DUALSHOCK 4 (Jet Black), dan dua perisian PS4 yang terkenal tajuk dari Sony Interactive Entertainment Worldwide Studios: God of War (Disc) dan The Last of Us: Remastered (Disc).

PS4 DUALSHOCK 4 Wireless Controller (warna terpilih sahaja) dengan harga promosi RM179 (diskaun sehingga RM60)

Jadi apa lagi yang anda nantikan? Tengah murah macam ini lah masanya untuk memiliki PS4! Al-maklumlah, PS5 kan tak keluar-keluar lagi~ Untuk maklumat lebih lanjut mengenai lokasi kedai di Malaysia, sila ikuti pautan ini: https://asia.playstation.com/en-my/support/retail-store/. Manakala untuk maklumat lebih lanjut mengenai promosi PlayStation 11.11, sila layari laman web berikut: http://playstn.asia/Double11MY.
Juga, jangan lupa ikuti Facebook PlayStation Asia untuk pelbagai kemaskini game, add-on dan diskaun di PS Store.

Harga Asal
Diskaun
Harga Promosi

PS4™ MEGA PACK
MYR 1,349
MYR 300
MYR 1,049

PlayStation®4 Pro God of War™ / The Last of Us™ Bundle
MYR 1,799
MYR 400
MYR 1,399

DUALSHOCK®4
MYR 239
MYR 60
MYR 179

Jangan lupa untuk ikuti kami di TikTok!
  @gamersantaimy
Tags: 11.11 Special SalesPlayStation 4 Pro God of War  / The Last of Us BundlePS4 DUALSHOCK 4 Wireless ControllerPS4 MEGA PACKSony Interactive Entertainment Singapore Private LimitedSpecial Sale PlayStation 11.11


Temu ramah eksklusif: Marvel’s Midnight Suns melangkah masuk alam strategi!

Walaupun bukan pencipta asal XCOM, Firaxis Games telah memberikan banyak sumbangan kepada francais dan genre taktikal strategi secara keseluruhan. Itulah sebabnya ramai yang tertarik apabila mendapat tahu studio ini akan menguruskan Marvel’s Midnight Suns, dan cuba untuk memperkenalkan gameplay baru pada multiverse Marvel. Dalam game ini, pemain akan menyertai pasukan Midnight Suns yang terdiri daripada watak superhero terkenal seperti Ghost Rider, Wolverine, Dr. Strange dan lain-lain. Sempena itu, kami menerima peluang untuk mengadakan temu ramah bersama Jake Solomon selaku pengarah kreatif Marvel’s Midnight Suns di Firaxis Games. Tanpa melengahkan masa lagi, jom kita mulakan!

 Jake Solomon, pengarah kreatif Marvel’s Midnight Suns
Perkembangan gameplay
Adakah permainan mempunyai had masa untuk menyelamatkan dunia seperti XCOM, atau dapatkah kita bermain mengikut rentak sendiri?

Anda boleh bermain mengikut rentak sendiri. Had masa di XCOM merupakan sesuatu yang masuk akal secara naratif dan mekanik manakala Marvel’s Midnight Suns adalah jenis permainan berbeza dan mempunyai matlamat reka bentuk serta mekanik yang berbeza.
Berapa banyak masa yang diperlukan untuk menamatkan permainan? Adakah kita boleh  meneroka semua pilihan persahabatan dengan setiap superhero dalam satu playthrough?

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Bergantung pada pemain, Marvel’s Midnight Suns akan mengambil masa sekitar 40 hingga 60 jam untuk dimainkan. Untuk memaksimumkan persahabatan antara semua watak – itu tidak mungkin dalam satu playthrough!

XCOM 1 dan 2 terkenal kerana tahap difficulty yang tinggi. Adakah Midnight Suns sama susah dan memiliki mekanik permadeath?
Kami mempunyai banyak tahap difficulty dalam Marvel’s Midnight Suns jadi anda dapat menaikkan atau menurunkan tahap bergantung pada apa yang sesuai. Kami mereka Marvel’s Midnight Suns untuk bermain lebih pantas daripada XCOM, mahupun dalam aksi yang anda lakukan dan juga tempoh misi, di mana beberapa pemain mungkin akan merasa lebih mudah. Tetapi kami tidak mengorbankan tahap kedalaman atau kerumitan, kerana ini penting untuk mengasilkan permainan taktikal yang baik.
Untuk permadeath, kami mempunyai pengalaman RPG yang lebih tradisional di mana jika semua superhero dikalahkan, anda gagal dalam misi dan harus mengulang semula. Permadeath adalah mekanik penting dalam XCOM, secara naratif dan tematik, tetapi tidak sesuai dengan apa yang kami cuba bina di Marvel’s Midnight Suns.
Pembentukan pasukan dan watak

Nampaknya kita hanya boleh bermain sebagai superhero. Adakah kita dapat merekrut penjahat ke dalam pasukan?
Malangnya bagi Hunter, hanya Lilith sahaja yang memiliki abiliti untuk merekrut penjahat untuk bantu dalam misinya!
Adakah Hunter merupakan pilihan wajib dalam parti kita?
Hunter diperlukan untuk misi jalan cerita utama, tetapi anda dapat memilih pasukan tanpa Hunter untuk misi sampingan. Di War Room, anda dapat memilih dari satu set misi untuk lakukan. Terdapat misi utama, yang Hunter sentiasa perlu mengambil bahagian, dan juga misi sampingan yang memerlukan superhero berbeza. Untuk misi sampingan itu, anda tidak perlu membawa Hunter dan boleh memilih dari mana-mana superhero yang tersedia atau sudah dibuka.
Terdapat campuran antara superhero Marvel yang terkenal seperti Captain America, Iron Man, Captain Marvel dengan superhero yang kurang terkenal seperti Blade, Magik, dan Ghost Rider. Bolehkah anda terangkan tentang proses pemilihan senarai watak?
Memilih siapa yang akan termasuk dalam senarai superhero adalah salah satu keputusan paling sukar untuk kami buat di Marvel’s Midnight Suns. Tetapi kami sangat bangga dan teruja dengan pilihan sekarang. Kami sengaja memilih superhero dari seluruh universe Marvel termasuk Avengers, Runaways, X-Men dan lain-lain dan salah satu tema cerita adalah pertembungan antara yang lama dan baru.
Itulah sebabnya anda melihat watak-watak seperti Captain America, Iron Man, dan Captain Marvel  -ahli The Avengers yang sudah biasa menguruskan ancaman apokaliptik, tetapi kurang mahir mengenai hal supernatural. Pada masa yang sama, hero Midnight Suns yang lebih muda iaitu Blade, Magik, Ghost Rider dan Nico Minoru – mereka sudah biasa dengan alam ghaib tetapi masih perlu berusaha untuk menghadapi ancaman sebesar ini. Sebagai Hunter, peranan anda adalah untuk menghubungi kedua-duan pihak.

Adakah terdapat mekanik untuk sentiasa menukar ahli parti?
Ya! Sepanjang permainan, anda memerlukan sumber daya untuk meningkatkan abiliti, fasiliti di Abbey, dan banyak lagi. Misi menawarkan ganjaran tertentu. Anda memerlukan “credit” untuk meningkatkan Forge, jadi anda harus mencari misi yang menawarkan credit sebagai ganjaran. Setiap misi mempunyai superhero yang perlu anda pakai, jadi ini adalah salah satu cara kami mendorong pemain untuk mencuba (sekurang-kurangnya) setiap wira.
Semakin banyak kali anda membawa hero tertentu dalam pertempuran, semakin banyak risikonya di mana mereka boleh menerima terlalu banyak damage dan akan tercedera. Hero yang cedera masih boleh digunakan dalam pertempuran, tetapi mereka akan mempunyai beberapa jenis debuff. Contoh, mereka mungkin memulakan pertarungan dengan jumlah HP yang lebih sedikit. Di  Abbey, kadang-kala ada hero akan meminta anda untuk membawa mereka bertarung sekali dan anda akan mendapat ganjaran sekiranya melakukannya.
Sistem pertempuran

Sebagai penggemar permainan taktikal, sistem kad amat berbeza kepada RNG dari XCOM. Bolehkah anda menerangkan maksud reka bentuk di sebalik keputusan ini?
Di XCOM, pertempuran dicerminkan pada premis permainan. Anda membawa sekumpulan tentera baru untuk melawan musuh yang lebih kuat, dan harus maju ke depan walaupun ada pelbagai perkara bahaya di setiap sudut. Dalam Marvel’s Midnight Suns – anda lah perkara bahaya itu. Anda adalah seorang superhero bernama Hunter dan mempunyai legenda seperti Iron Man dan Captain Marvel di sisi. Kami mahu pemain berasa hebat semasa berada di medan perang.
Ini kerana setiap superhero mempunyai pelbagai kuasa dan abiliti, dan  kita perlu mencari jalan untuk menyeimbangkan semua orang. Oleh kerana kad dipilih secara rawak, kita dapat mencipta abiliti yang hebat dan kuat dari awal. Dengan cara ini, anda tidak perlu menaikkan level atau grinding untuk membuka setiap senjata Iron Man. Anda sudah memperolehnya, tetapi tidak ada jaminan anda dapat menggunakan kuasa tersebut serta merta.
Pertempuran di Marvel’s Midnight Suns amat bertentangan dari XCOM. Di XCOM, anda tahu dengan tepat apa yang boleh dilakukan pada setiap giliran, tetapi tidak pasti sama ada ia akan berjaya. Di Marvel’s Midnight Suns, anda tidak tahu kad apa yang akan keluar, tetapi setelah mempunyai abiliti atau kuasa itu -ia akan sentiasa memberi hasil. Kad memberi kaedah yang baru dan menarik untuk menawarkan taktik kepada pemain, dan saya gembira orang dapat mencubanya.

Watak superhero jauh lebih kuat daripada watak taktik biasa, dan kurang bergantung kepada perkara seperti berlindung. Bolehkah anda membincangkan bagaimana untuk mewajibkan gaya permainan yang lebih strategik ketika bermain sebagai superhero?
Di Marvel’s Midnight Suns, pertempuran sepatutnya membuat anda merasa seperti superhero dan ia memang direka seperti itu. Kami tidak mempunyai vertikaliti atau aspek berlindung di Marvel’s Midnight Suns, kerana superhero memang kuat atau tidak perlu bimbang untuk berlindung. Disebabkan mereka sangat kuat, anda tidak perlu takut dengan satu atau dua tentera. Oleh itu, daripada terus berjalan melalui peta, orang jahat terperangkap di medan perang bersama anda.
Terdapat banyak musuh dan abiliti yang dipilih secara rawak, jadi anda harus memikirkan cara untuk memaksimumkan jumlah damage yang dilakukan dan meminimumkan jumlah damage yang diterima.  Anda hanya mempunyai tiga kad, tetapi sistem pertempuran mempunyai banyak fleksibiliti kerana beberapa abiliti akan mengembalikan kad apabila musuh ditewaskan, ada yang memberikan kad tambahan pada giliran seterusnya, dan ada juga yang membenarkan kita memilih kad semula bagi mendapatkan kad yang lebih baik.
Bersama mekanik “Heroism”, yang merupakan sumber penting untuk melakukan serangan istimewa dan interaksi persekitaran, seperti membuang kotak atau meletupkan balang, ia adalah sistem yang sangat mendalam dan saya teruja untuk melihat jenis strategi dan kombo yang boleh dibuat oleh pemain.

Berapa banyak jenis kad yang boleh digunakan untuk setiap hero? Adakah ada jumlah kad minimum atau maksimum semasa bertarung?
Anda mengawal hingga tiga hero, masing-masing dengan dek unik sendiri. Dek terdiri daripada lapan kad yang boleh anda pilih antara abiliti ketika berada di luar pertempuran. Anda boleh memiliki kad yang sama untuk meningkatkan peluang mendapatkan kad tersebut, dan juga untuk mengubah suai playstyle watak agar sesuai dengan keperluan. Memang boleh sahaja untuk membuatkan Captain America yang sangat defensif atau sangat ofensif.
Memandangkan skuad hanya boleh diisi tiga watak, adakah ada cara untuk menambahkan giliran?
Anda mempunyai tiga kad pada setiap giliran, tetapi itu tidak bermaksud anda hanya akan melakukan tiga pergerakan. Abiliti yang mempunyai atribut Quick akan mengembalikan kad semasa menewaskan musuh, yang sangat berguna untuk menewaskan minion yang lemah. Anda akan mempunyai kad yang memberi lebih banyak kad pada giliran seterusnya, atau beberapa kad yang sama sekali tidak menelan giliran. Terdapat banyak keunikan pada sistem dan banyak cara bagi pemain untuk “melanggar” peraturan.

Bolehkah setiap watak mempunyai pelbagai gaya permainan? Contohnya, Wolverine yang berorientasikan defensif memandangkan dia lebih ke ofensif.
Sudah tentu. Ini adalah salah satu kelebihan menggunakan kad. Anda dapat mengubah suai dek lantas mengubah playstyle watak. Hunter adalah yang paling fleksibel, manakala hero lain mempunyai sifat atau abiliti tertentu yang membuatkan mereka unik. Sebagai contoh, Ghost Rider melakukan damage yang tinggi, tetapi mempunyai kesan sampingan. Nico Minoru mempunyai abiliti support dan debuff yang kuat, tetapi juga memerlukan proses tertentu untuk memanfaatkan potensinya. Walau bagaimanapun, sifat ini tidak menghalang anda untuk membuat watak-watak ini lebih ofensif atau defensif.
Bolehkah kita skip sinematik serangan?
Anda tidak boleh skip animasi untuk serangan, tetapi Marvel’s Midnight Suns direka untuk bermain secara pantas.
Marvel Universe secara keseluruhan
Bolehkah peminat komik Ghost Rider, khususnya mereka yang mengikuti Rise of the Midnight Sons, mengharapkan apa-apa easter egg?
Sekiranya anda adalah peminat kepada salah satu superhero dalam Marvel’s Midnight Suns, akan ada banyak perkara menarik yang boleh nantikan dalam permainan. Harapkan banyak easter egg, dan perkara baru! Kami ingin menunjukkan banyak hero yang sudah terkenal ini dalam suasana yang kamu tidak biasa.
Adakah akan ada kostum yang diilhamkan oleh MCU untuk watak-watak ini?
Kami akan mempunyai pelbagai kostum berinspirasikan Marvel secara keseluruhan, yang pasti menggembirakan mana-mana peminat!

If you're going to fight, you gotta look good 😎 pic.twitter.com/09TBwmVifF— Marvel's Midnight Suns (@midnightsuns) September 4, 2021

Ramai yang mengenali Marvel melalui filem Marvel Cinematic Universe. Bolehkah anda membincangkan bagaimana rasanya menghasilkan sesuatu yang tidak mempunyai kaitan dengan MCU?
Marvel’s Midnight Suns merupakan projek impian bagi saya. Saya peminat komik dan siri kegemaran saya berasal pada tahun 90-an dan bernama Rise of the Midnight Sons. Jadi bagi saya, menghasilkan permainannya dengan kisah naratif ini sangat seronok. Saya rasa ini adalah masa yang sesuai untuk menjadi peminat Marvel, sama ada anda suka filem, rancangan TV, komik atau permainan video.
Saya sangat teruja untuk pemain menemui beberapa watak baru di Marvel’s Midnight Suns yang mereka mungkin tidak kenal, (seperti kegemaran saya, Magik!) sambil melihat beberapa wajah terkenal dalam situasi yang baru, seperti Iron Man di rumah agam yang menyeramkan atau Captain America sedang berlawan dengan setan. Ini akan menjadi pengembaraan yang hebat.

Masih lama lagi sebelum Midnight Suns dikeluarkan pada tahun depan, jadi harapkan banyak lagi info menarik pada masa akan datang. Itu sahaja untuk temu ramah kami bersama Jake Solomon tentang Marvel Midnight Suns yang bakal dikeluarkan pada Mac 2022 di PC, PS4, PS5, Switch, Xbox One, dan Xbox Series X/S. Untuk segala liputan kami tentang Marvel Midnight Suns, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: Firaxis GamesinterviewJake SolomonMarvel's Midnight Sunstemu ramah


Menginspirasikan Anime, Remaja ini bertindak berani menyelamatkan warga tua dalam rumah terbakar!

Disebabkan kegemarannya pada anime yang berkaitan dengan “anggota bomba” contohnya seperti Fire Force, seorang remaja berumur 18 tahun di Jepun mengikut nalurinya dengan cepat untuk menyelamatkan nyawa seorang wanita tua dari kebakaran! Beberapa saat sebelum tengah malam pada 15 Ogos, remaja lelaki itu adalah Harumasa Kawazu, seorang penduduk Kagoshima City, berjalan-jalan ke kedai serbaneka tempatan untuk mendapatkan makanan ringan ketika dia melihat sebuah rumah kayu dua tingkat terbakar.

Kawazu menyedari bahawa api telah marak di pintu masuk rumah. Remaja itu segera mengeluarkan telefonnya dan memanggil perkhidmatan bomba kecemasan untuk memberitahu mereka mengenai kejadian kebakaran itu. Kawazu tidak hanya duduk dan menunggu bantuan tiba. Dia bergegas ke pintu depan dan membunyikan loceng, tetapi tidak mendapat sambutan. Dia kemudian mula memecahkan pintu sehingga mendapat perhatian penghuni, seorang wanita berusia 70-an yang tinggal sendirian.

Nasib baik, wanita tua itu berjaya memadamkan api sebelum ada yang cedera dan rumahnya sendiri musnah. Berikutan kejadian itu, perhatian dan keberanian Kawazu diakui dan pihak Kagoshima City Central Fire Department dan menghadiahkannya dengan surat pujian.

Kepahlawanan dan cinta Kawazu terhadap anime telah mendapat pujian dan senyuman dari netizen di seluruh dunia. Kawazu mendapat penghargaan dan menyatakan pada upacara penyampaian bahawa dia telah “menonton siri anime yang memaparkan ahli bomba” dan mampu “menangani situasi dengan tenang.”

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

“Saya telah menonton anime mengenai “Firefighters”, jadi saya tetap tenang ketika berhadapan dengan keadaan,” kata Kawazu semasa upacara penyampaian yang diadakan pada hari Rabu, 29 September lalu.
Yahoo Jp -Sakura Masaru Kawazu menerima surat penghargaan dari Ketua Balai Bomba Pusat-Tenpozan-cho, Kota Kagoshima (Minami Nihon Shimbun)
Disebabkan kejadian ini, bukan setakat penduduk di kawasannya, keberanian Kawazu turut tersebar di ruangan media sosial. Antara komen yang diterima seperti:
“Mungkin saya semakin tua, tetapi ketika saya mendengar tentang orang-orang muda menyelamatkan nyawa seseorang atau melindungi mereka dari scammers, itu membuat mata saya berlinangan,” seorang pengguna Twitter.
“Bagus dia menunjukkan contoh anime yang memberi kesan positif di dunia nyata,” tulis pengguna lain.
Ada juga netizen yang bertanyakan anime apa agaknya yang ditontonnya, dan kebanyakkannya menyatakan sudah semestinya Fire Force kerana ia merupakan siri yang baik!

Memberi amaran kepada pihak bomba apabila anda melihat kebakaran dan memberi amaran bahawa orang-orang di bangunan itu bukanlah konsep tingkat tinggi yang hanya dapat dicapai setelah menonton anime pemadam kebakaran. Namun, kebiasaan Kawazu menonton anime membantunya memiliki kesedaran yang membuat dia lebih peka akan bahaya yang terjadi dan kekuatan untuk menyelamatkan orang lain. Tahniah Kawazu yang baru seorang remaja atas keberanian menyelamatkan seseorang dalam kejadian ini! Jadi ini memang sebuah contoh yang baik pada anda untuk tidak menonton anime secara sia-sia!
Jangan lupa untuk ikuti kami di TikTok!
  @gamersantaimy
Tags: Fire ForceRemaja


Sony Malaysia membuka pre-order PS5 bagi April 2022! Jangan lepaskan peluang!

Sony Store Malaysia baru sahaja mengumumkan bahawa mereka akan membuka pre-order konsol PS5 untuk April 2022. Anda boleh pra-tempah konsol tersebut bermula 7 April 2022 mengikut jumlah stok sedia ada. Tetapi tiada masa tetap bila konsol tersebut akan tersedia untuk pra-tempah dinyatakan dalam post terbaru tersebut.

Sony Centre Mid Valley juga sekali lagi membuka borang dalam talian untuk anda mencuba nasib untuk memiliki konsol PS5 pada bulan April. Anda boleh mengisi borang tersebut melalui pautan ini. Borang ini tersedia mulai 7 April sehingga 9 April pada jam 2pm.
Untuk pre-order kali ini, kedua-dua versi tersedia untuk anda pilih dengan tambahan sehingga dua controller DualSense. Harganya juga sudah semestinya dijual dengan harga pasaran bermula daripada RM 1869 untuk versi digital dan RM 2299 untuk PS5 versi pemacu cakera Ultra HD Blu-ray. Berikut adalah posting Facebook oleh Sony Centre Mid Valley:

Bukan setakat itu sahaja, terdapat banyak game tersedia pada April 2022 untuk anda tambah pada pre-order PS5, contohnya Horizon Forbidden West, Uncharted: Legacy of Thieves Collection, Gran Turismo 7 dan lain-lain. Anda juga boleh menambah waranti untuk untuk versi konsol yang dikehendaki. Peranti PS5 lain seperti Pulse 3D Headset, media remote dan charging station juga tersedia untuk anda tempah.

Mereka yang bernasib baik untuk mendapatkan konsol PS5 ini, akan dihubungi oleh pihak Sony Centre Mid Valley seawal 11 April 2022. Jika anda tidak mendapat sebarang panggilan, anda perlu tunggu pra-pesanan pada bulan yang seterusnya. Jadi, anda yang masih inginkan konsol PS5 ini jangan lupa untuk mengisi borang daripada Sony Centre Mid Valley untuk bulan April. Mungkin anda antara yang bertuah untuk memiliki PS5.
Jangan lupa untuk ikuti kami di TikTok!
  @gamersantaimy
Tags: MalaysiaPre order PS5ps5SONY Malaysia


Jump Force Memasukkan Ichigo Kurosaki, Rukia Kuchiki dan Sosuke Aizen Dari Bleach

Baru-baru ini, semasa E3 2018, kita digemparkan dengan satu game crossover di mana ianya merupakan crossover manga ataupun anime dari Shonen Jump. Terlibat adalah Naruto, One Piece, Dragon Ball dan banyak lagi. Yang terbaru, Bandai Namco telah konfirmkan bahawa Ichigo Kurosaki, Rukia Kuchiki dan Sosuke Aizen dari Bleach akan boleh di mainkan di dalam game Jump Force ini!

Di bawah, aku ceritakan sedikit sebanyak tentang 3 karekter yang akan dimasukkan ke dalam Jump Force, Stage baru iaitu Hong Kong di bawah :
Karekter:

Ichigo Kurosaki – Merupakan seorang pelajar sekolah menengah yang mempunyai kebolehan untuk melihat hantu, Ichigo menjadi salah seorang Shinigami yang paling kuat setelah berjumpa dengan Hollow yang cuba untuk membunuhnya.
Rukia Kuchiki – Rukia merupakan seorang Shinigami dari keluarga yang ternama yang mempunyai kelebihan dalam Kido. Mempunyai pedang jenis ais yang menjadikan pedang Rukia merupakan antara pedang yang tercantik di dalam Soul Society.
Sosuke Aizen – Kapten untuk Gotei 13, Aizen merupakan seorang lelaki misteri. Di sebalik wajah yang tenang, Aizen merupakan antara Shinigami yang penuh dengan skill di dalam Soul Society.

Hong Kong pula merupakan satu stage baru yang di masukkan ke dalam Jump Force. Ianya merupakan Street-Level, karekter disinari cahaya lampu neon dan mereka akan bergaduh di dalam bayang kapal Blackbeard yang secara misteri, karam di Hong Kong.
Dikatakan yang Jump Force akan dikeluarkan untuk PC, PlayStation 4 dan juga Xbox One.

Jangan lupa untuk ikuti kami di TikTok!
  @gamersantaimy
Tags: Bandai NamcobleachJump Forcenarutoone pieceshonen jump


Kecoh Isu Bon Odori! Acara diteruskan dan tiada halangan untuk orang muslim pergi!

Rasanya disebabkan pandemik COVID-19 mungkin ramai yang sudah lupa ataupun baru mengenali acara Bon Odori yang dijadualkan akan berlangsung pada bulan Julai ini. Kalau anda ingin tahu, acara Bon Odori ini sudah lama dijalankan malah ia juga merupakan acara budaya yang dilakukan setiap tahun di Shah Alam. Baru-baru ini timbul pula isu mengenai JAIS (Jabatan Agama Islam Selangor) yang menghalang orang muslim daripada pergi ke acara tersebut.

Sudah tentu ini membuatkan ramai yang terkilan kerana ramai antara kita sudah pergi ke acara ini berkali-kali dan malah Sultan Selangor juga telah menyuruh JAIS supaya tidak menyekat program tersebut daripada berlangsung. Mari kami ceritakan secara ringkas mengenai isu ini.

 Sumber: JCKL
Bercerita mengenai Bon Odori, ia sebenarnya telah pun diadakan sejak tahun 1977 di Malaysia sehinggalah 2019 sebelum berlakunya pandemik COVID-19. Setiap tahun ramai yang akan ke Stadium Shah Alam untuk mengunjungi Bon Odori untuk mengenali budaya Jepun malah ianya salah satu inisiatif untuk mengeratkan hubungan antara Malaysia dan Jepun. Malah banyak kelab di sekolah dan Universiti yang membawa pelajar untuk mendedahkan pelajar mengenai budaya Jepun. Malah ramai juga yang mengenakan pakaian seperti yukata dan kimono ke acara seperti itu. Malah terdapat juga pertunjukan bunga api dahulu, tetapi ia telah dihentikan untuk beberapa tahun ini.
 Sumber: JCKL
Sebelum itu, mari kami sendiri terangkan sedikit mengenai “Bon Odori”. Ia sebenarnya satu tarian yang sebenarnya satu hiburan dan dilakukan semasa Obon. Ia sebenarnya asal daripada tarian Nenbutsu untuk meraikan roh dan terdapat pelbagai cara ianya disambut mengikut wilayah.
Mungkin ramai yang tidak tahu, sebenarnya ramai yang hadir ke acara ini untuk berjumpa dengan kawan-kawan, memakai pakaian budaya Jepun dan mencari makanan sahaja. Kalau ada bungi api, sudah tentu mereka akan berada di situ untuk pertunjukan itu. Tarian Bon Odori masih dijalankan tetapi ramai muslim tidak menyertainya kerana sudah tahu bahawa ianya haram dan syirik. Sebab itulah, tiada sebarang isu yang bangkit mengenai acara ini sehinggalah sekarang. Sampai satu Malaysia kecoh mengenainya.
Sumber: JCKL
Selepas itu muncul, muncul kenyataan daripada jabatan agama yang menghalang muslim daripada menghadiri acara Bon Odori. Isu ini berlarutan selama dua hari sehinggalah Sultan Selangor menitahkan supaya JAIS tidak menyekat program tersebut dan tidak menghalang mana-mana pengunjung yang menghadiri acara Bon Odori. Baginda juga meminta JAIS dan Majlis Bandaraya Shah Alam untuk hadir ke acara tersebut untuk melihat sendiri apa yang berlaku semasa program berlangsung. Jika anda ingin tahu, baginda juga telah menghadirinya beberapa kali sebelum ini dan melihat bahawa ia hanya program yang mengeratkan hubungan antara rakyat Malaysia dan Jepun.

1. Selangor Sultan Sharafuddin Idris Shah has instructed Jais to allow the Bon Odori festival to go on as planned. He also ordered officers from Jais and Shah Alam City Council to attend the festival so they can see for themselves what happens during the event. https://t.co/UHflxFM2e6 pic.twitter.com/yAXZEjQKXv— BFM News (@NewsBFM) June 8, 2022

Senang citer, kalau anda rasa tergugat ataupun ragu-ragu dengan acara seperti ini, tidak perlulah hadir. Tidak perlu juga untuk kecam orang yang ingin hadir ke acara Bon Odori ini, kerana rata-rata yang pergi memang rindu untuk mencuba makanan Jepun di sana. Jangan lupa untuk ikuti Gamer Santai untuk mendapatkan liputan lain seperti game, anime dan banyak lagi.
Jangan lupa untuk ikuti kami di TikTok!
  @gamersantaimy
Tags: Bon Odori


SPELLBREAK sebuah game Battle Royale alam Magikal akan datang ke PlayStation 4 musim bunga 2020!

Satu permainan yang menarik perhatian kami sebentar tadi di State of Play PlayStation yang baru sahaj selesai ialah sebuah permainan yang agak baru yang kini bakal hadir di PlayStation 4! Iya, permainan yang dimaksudkan adalah SPELLBREAK! Sebuah permainan Battle Royale yang pasti akan menarik peminat yang sukakan alam magikal, menjadi ahli sihir terkuat dan semua ini akan hadir dalam permainan yang diumumkan hadir dalam musim bunga tahun 2020!

Permainan Battle Royale terbaru ini dihasilkan oleh Proletariat, pemain bakal terbang tinggi dalam dunia battle royale yang sememangnya lain dari yang lain! Daripada menembak pistol atau meancarkan roket, pemain akan menggunakan mantra ajaib dalam usaha untuk mengalahkan lawan mereka. Sudah tentu, mereka juga akan mempunyai kemampuan defensif yang tersedia untuk mereka; kita dapat melihat sejenis perisai pertahanan yang digunakan untuk melindungi salah satu pemain. Terdapat juga pergerakan menentang graviti yang adil, kerana para pemain telah ditunjukkan melompat lebih tinggi di beberapa bahagian.

Nampaknya permainan battle royale yang akan datang ini pasti bakal menjadi salah satu kegemaran pemain! Tidak mahu ketinggalan? Anda boleh mendaftar beta tertutup di laman web rasmi SPELLBREAK. Tanpa lengahkan masa, jom liht treler cinematic permainanya disini;

Jangan lupa untuk ikuti kami di TikTok!
  @gamersantaimy

Tags: battle royaleBattle Royale GamePlayStation 4PS4SPELLBREAKstate of play


Domino’s Pizza akan masuk Dunia Esports? Dengan Combo-Combo yang hebat mereka telah sediakan?

Pada hari ni, Domino’s Pizza akan masuk dunia E-sports dengan gahnya di Arena Battle yang kini mempunyai sambutan yang agak baik sebenarnya! Domino’s Pizza yang membuat pelbagai pengumuman seperti, berkemungkinan akan buat pertandingan ataupun menjadi main sponsor utama dalam E-Sports di Malaysia! Untuk pengetahuan korang, Domino’s Pizza juga membuat Promotion juga sempena Domino’s Esports!

Promotion apa korang tanya? Well, diorang ada 2 Promotion iaitu yang pertama Good Game Combo dan Well Played Combo! Setiap pembelian combo ni korang layak untuk tembus gift dalam game korang nak! Bukan satu gift tapi banyak! Game apa korang tanya?

Ada Arena Of Valor, Free Fire dan Contra: Returns yang akan jadikan pilihan dalam Combo-Combo yang disediakan oleh Domino’s Pizza! So apa yang diorang buat? Domino’s Pizza juga membuat satu slogan iaitu “It’s about You” yang akan jadi satu kerjasama antara “Domino’s Pizza dan Garena” yang akan mematerikan satu hubungan yang baik antara Game dan Pizza!
Untuk maklumat lebih lanjut korang akan dapat barangan apa, koran gboleh klik kat bawah ni! ataupun pergi Dominos berdekatan dan boleh beli kat situ!
 Tekan Sini untuk Domino’s Pizza GGWP Combo!
Jangan lupa untuk ikuti kami di TikTok!
  @gamersantaimy
Tags: combodominos pizzaEsportsgarenaggwpgood gamePCwell played


Sekuel anime, Tiger And Bunny 2 diumumkan pada tahun 2022!

Laman web rasmi untuk francais Tiger and Bunny telah mengumumkan bahawa sekuel yang lama ditunggu-tunggu untuk anime Tiger and Bunny telah disahkan, hampir satu dekad selepas debut siri pertama.

【完全新作続編！】

『TIGER & BUNNY 2』2022年シリーズ開始！#西田征史（シリーズ構成）と #桂正和（キャラクター・ヒーローデザイン）が再びタッグを組み、新たに #加瀬充子 監督を迎え『劇場版The Rising』後の世界を描きます！
虎徹＆バーナビーの新ビジュアルも公開！#tigerbunny pic.twitter.com/TiHz7X35yG
— TIGER & BUNNY (@TIGERandBUNNY) April 2, 2020

Tiger and Bunny amat terkenal sebagai salah satu anime yang menampilkan protagonis di pertengahan umur, sesuatu yang sangat jarang dalam era anime moden dan melonjakkan popularitinya kerana dinamik pada hubungan watak yang terdapat dalam siri. Siri anime asal mengisahkan sekumpulan “heroes for hire” yang mempunyai kuasa atau abiliti unik. Mereka dikenali sebagai NEXT dan memakai logo penaja semasa menentang jenayah dan kejahatan secara siaran langsung.

Sekuel akan bersambung peristiwa filem Tiger and Bunny: The Rising. Hiroaki Hirata kembali ke peranannya sebagai Kotetsu T. Kaburagi / Wild Tiger, dan Masakazu Morita juga kembali ke peranannya sebagai Barnaby Brooks Jr. Siri baru ini akan dikenali sebagai Tiger and Bunny 2, dengan tayangan perdana pada 2022.

Kakitangan utama daripada siri pertama juga akan kembali untuk menghasilkan sekuel, dengan pengarah Mitsuko Kase kini dijangka untuk mengarahkan siri ini bersama Masafumi Nishida sebagai komposer siri dan pereka watak Masakazu Katsura yang kembali daripada siri pertama.
Saya tahu ramai yang dah tunggu untuk sekuel ini, tetapi adakah anda masih teruja untuk Tiger dan Bunny 2? Saya terujaaaa!
Jangan lupa untuk ikuti kami di TikTok!
  @gamersantaimy
Tags: animemanganetflixTiger and BunnyTiger and Bunny 2


Trailer baru Spider-Man: No Way Home menampilkan Sinister Six, akan keluar di Malaysia pada 16 Dis!

Marvel Studios dan Sony Pictures Malaysia akhirnya telah mengeluarkan treler kedua untuk Spider-Man: No Way Home, yang bukan sahaja menawarkan rakaman eksklusif baru tentang filem, malah memberi gambaran yang lebih terperinci untuk penjahat-penjahat utama, iaitu Sinister Six (baru lima yang ditunjukkan). Satu-satunya perkara yang kita tidak lihat dalam treler ialah Andrew Garfield dan Tobey Maguire yang “sepatutnya akan muncul sekali dalam filem” menurut khabar angin.

Treler bermula dengan menunjukkan keadaan Spider-Man aka Peter Parker (Tom Holland) selepas identitinya didedahkan. Seterusnya, Peter meminta bantuan Dr. Strange ( Benedict Cumberbatch) supaya dunia melupakan identiti sebenar Spider-Man, tetapi tanpa sengaja telah membawa beberapa “pelawat” yang tidak diundang kerana”kesilapan sihir”.

Adegan selepas itu mengesahkan bahawa Multiverse sebenarnya wujud di mana penjahat-penjahat daripada filem lama Spider-Man telah tiba ke dunia Parker (Holland). Doc Ock lakonan Alfred Molina malah kelihatan terkejut apabila melihat wajah Peter, kerana dalam dunianya -Tobey Maguire adalah Spider-Man.

Dr. Strange kemudian menjelaskan kepada Peter bahawa semua penjahat yang datang ke dunia mereka sebenarnya telah mati di tangan Spider-Man dari dimensi mereka, kerana “itulah takdir mereka.” Sudah tentu, Peter tidak mahu perkara ini terjadi dan akan cari cara untuk membetulkan segala yang berlaku.
Ada juga satu adegan menarik dalam treler iaitu apabila MJ jatuh dari jambatan, dan Peter cuba menyelamatkannya. Memang sama dengan adegan daripada filem Spider-Man lakonan Maguire, yang keluar pada tahun 2002.
Seperti yang anda lihat dalam treler di atas, Spider-Man: No Way Home akan menampilkan Doc Ock, Green Goblin, Sandman, Electro dan The Lizard buat masa ini. Kita tidak tahu siapakah akan menyertai geng Sinister Six sebagai anggota ke-6.

Walaupun ramai yang teruja dapat melihat Doctor Strange dan Doc Ock, peminat dari seluruh dunia sebenarnya berharap watak lain akan muncul. Pelbagai teori di dalam internet mengatakan bahawa Tobey Maguire dan Andrew Garfield akan kembali sebagai Spider-Man alternatif untuk bantu Peter Parker versi MCU. Disebabkan itu, ramai juga yang sangka kedua-duanya akan membuat cameo dalam treler kedua. Malangnya, itu tidak berlaku.
Buat masa ini, Spider-Man: No Way Home akan ditayangkan di pawagam Malaysia pada 16 Disember 2021. Untuk segala liputan kami tentang Spider-Man, sila tekan pautan ini.
Source: Sony Pictures Malaysia
Jangan lupa untuk ikuti kami di TikTok!
  @gamersantaimy
Tags: MalaysiaSinister SixSpider-ManSpider-Man: No Way Home


Negara China BAN Permainan Video yang ada PERKAHWINAN pula!!

Maklumat terbaru menyatakan bahawa kerajaan China telah pasti untuk rancangan mereka BAN beberapa permainan video yang mempunyai gameplay PERKAHWINAN! Makin lama makin banyak permainan video yang diban dan dipilih dari memasuki negara mereka seperti salah satu game besar sepeti Fortnite yang telah diban!

Peraturan baru mengenai permainan video dari China ini mnyukarkan pihak penerbit permainan untuk melepaskan tajuk permainan mereka di sana. Niko Partners menyatakan China menolak permainan video yang mempunyai sebutan bahasa Inggeris didalamnya seperti “Winner” dan “Attack” dan kesemua permainan itu sepatunya dalam Bahasa Cina Ringkas. Selain itu China turut ban permainan yang penuh dengan darah dan juga mayat haruslah hilang dengan cepat. Dan kini peraturan baru menyatakan perkhawinan dalam gameplay permainan adalah tidak sepatutnya ada untuk anak-anak mengakses pada masa depan!

Sebelum ini turut ada peraturan mengenai Loot Box didalam permainan seperti yang pernah di isukan di Malaysia sendiri yang pernah kami kongsikan. Ini bukan kali pertama China telah mencipta peraturan permainan baru untuk pemain kanak-kanak. Pada bulan November, China mencipta perintah berkurung untuk orang muda dan memberi mereka had untuk berapa lama mereka boleh bermain permainan video. Kanak-kanak perlu mendaftar dengan sistem pengenalan yang akan membenarkan pemaju menguatkuasakan peraturan ini dan sukar untuk gamers menerima kenyataan ini.

Pasaran gaming di China sangat besar, menghasilkan sekitar $ 36.5 bilion setiap tahun. Melepaskan permainan di China boleh menjadi pengeluar wang utama bagi pemaju dan pekara serbegini menggangu penjualan mereka. Itulah sebabnya Blizzard Entertainment memfailkan tuntutan undang-undang untuk melindungi hak ciptanya di negara ini, memastikan bahawa klon Overwatch China tidak boleh mengambil pangkalan pemainnya lansung dalam rantau ini.

Jadi ban ini kononnya hanya bertujuan untuk melindungi kanak-kanak di bawah umur. Menurut pengawal selia, kanak-kanak tidak seharusnya berpeluang atau berkahwin dalam permainan. SAPP mendapati ini atau pelanggaran lain hingga menolak permainan selama tiga kali dan ia tidak akan dipertimbangkan lagi. Jadi apa pendapat anda dengan peraturan baru dengan ban pekara serbegini? Jadi pelik juga kerana bukanya sesuatu yang pelik ataupun mendatangkan isi kandungan yang kearah seksual. Satu je harap tidak tempias kepada negara kita lah pula nanti!
Sumber: Gameworldobserver
Jangan lupa untuk ikuti kami di TikTok!
  @gamersantaimy
Tags: BanchinaCHina BanGame diban


Ada SPOILER video pasal DMC 5! Motor Dante sedia berkhidmat!

DMC 5 yang akan keluarkan pada March 2019, dan korang boleh pre-order sekarang, dan ada juga trailer untuk DMC 5 telah dikeluarkan, so apa lagi? Kat sini aku nak tunjukkan korang 2 video pasal DMC 5! So jangan buang masa lagi, jom layan!

*Bawah ni adalah Showcase untuk DMC*

Pacing game ni memang laju! Weapon variety pun agak luas, so aku tak risau sangat pasal kalau korang tau pasal DMC, korang kena tahu yang Dante boleh summon motor untuk attack orang, dan  korang boleh buat combo hit banyak kali dalam DMC 5 ni, memang puas hati gila! Then ada over the top punya action sequences dia, and paling penting banyak bagi aku level design yang memang nampak awesome berbanding sebelum ni..
*Bawah ni pulak Video Spoiler pasal Dante selamat Trish!*

Jadi, apa lagi? Dalam video atas tu Dante dapat selamatkan Trish dalam game tu dan bawa dia ke tempat yang selamat dan Dante teruskan perjalanan untuk menyambung mission dia. Amacam? Korang rasa game ni boleh pergi jauh?
Korang boleh dapatkan game ni pada tahun depan Bulan March so standby awal-awal untuk update boleh pergi Website diorang.
Jangan lupa untuk ikuti kami di TikTok!
  @gamersantaimy
Tags: DMCdmc 5GameplayPS4showcaseXbox One


Crash Bandicoot N. Sane Trilogy Untuk Switch, Dilancarkan Pada 18 Oktober, Di Jepun

Sega akan melancarkan Crash Bandicoot N. Sane Trilogy untuk Nintendo Switch di Jepun pada 18 Oktober, Sega sendiri yang mengumumkan perkara ini. Crash Bandicoot merupakan salah satu game yang menggamit kenangan bagi mereka yang bermula bermain game dengan menggunakan PlayStation 1. Bagi aku, game ni bagaikan game Mario next level.

Crash Bandicoot N. Sane Trilogy ni pada asalnya dikeluarkan untuk PlayStation 4 di bawah Sony Interactive Entertainment Japan Asia pada Ogos 2017. Dan, pada minggu pertama, jualan mencecah sehingga 30, 384!

Dikatakan yang versi Nintendo Switch ini yang di Publish oleh Sega adalah Bonus Edition, di mana stage bonus, “Future Tense” di masukkan untuk Crash Bandicoot 3: Warped. Sony juga akan melakukan perkara yang sama untuk PlayStation 4 di Jepun pada Ogos 2.
Jangan lupa untuk ikuti kami di TikTok!
  @gamersantaimy
Tags: Crash BandicootPlayStation 4switch


6 anime panjang yang mengambil masa berzaman untuk tonton habis!

Anime yang panjang selalunya mempunyai pelbagai jenis “content” supaya sirinya kekal menarik di mata penonton. Ini terserah kepada pencipta untuk menguruskan setiap elemen naratif demi mendapatkan kesimpulan yang memuaskan. Namun, kadangkala ada beberapa anime yang menjadi terlalu panjang sehingga mencapai sehingga beratus-ratus episod. Antara contoh terkenal ialah Naruto dan Yu-Gi-Oh. Selepas membuat kajian sendiri, saya mendapati sebenarnya ada banyak lagi anime panjang yang mengambil masa berzaman untuk tonton sehingga habis dan berikut adalah hasilnya!

*Siri anime di bawah tidak menepati senarai rasmi untuk “anime dengan episod terbanyak” kerana kebanyakan hanya ditayangkan di Jepun. Siri yang saya pilih adalah berdasarkan ‘anime yang pernah ditayangkan di Malaysia’ supaya netizen lebih mengenali francais-francais yang saya sebutkan di bawah.*

One Piece (993 episod)

Rasanya anime ini tidak perlu apa-apa pengenalan tetapi biar saya jelaskan untuk mereka yang kurang tahu. One Piece adalah siri anime berdasarkan manga dengan nama yang sama oleh Eiichiro Oda dan mengisahkan pengembaraan Monkey D. Luffy, seorang budak lelaki yang badannya memperoleh sifat getah setelah tidak sengaja memakan Devil Fruit. Bersama krew lanunnya bernama Straw Hat Pirate, Luffy menjelajah dunia demi mencari harta karun yang dikenali sebagai “One Piece” untuk menjadi Pirate King seterusnya.
Dihasilkan oleh Toei Animation, One Piece ditayangkan di TV Fuji (Jepun) pada bulan Oktober 1999, dan kini mempunyai sebanyak 993 episod. Di Jepun, One Piece secara konsisten tergolong sebagai salah satu animasi paling popular menurut penilaian penonton, lantas menjadikannya anime paling popular pada setiap tahun. One Piece juga pernah ditayangkan di ntv7 pada tahun 2009, tetapi terpaksa berhenti pada episod 27. Anime ini kemudian diadaptasikan bersama alih suara Bahasa Melayu untuk saluran Astro Ceria pada tahun 2011 di mana pihak Astro membuat keputusan untuk berhenti pada episod 61.
Detective Conan (1020 episod)

Detective Conan merupakan manga dan anime genre detektif oleh Gosho Aoyama yang mengisahkan pengembaraan Shinichi Kudo, seorang detektif muda yang telah, secara tidak sengaja, berubah menjadi kanak-kanak selepas mengalami keracunan.
Siri anime Detektif Conan telah dihasilkan oleh syarikat televisyen Yomiuri TV dan TMS Entertainment. Diarahkan oleh Yasuichiro Yamamoto (1999-2003, 2012-kini), sebanyak 1020 episod telah ditayangkan di Jepun semenjak siaran perdana pada 8 Januari 1996 lalu menjadikannya sebagai siri anime yang ke-15 belas paling lama di negara tersebut. Selain itu, anime ini pernah disiarkan di TV3 dan Astro Ceria manakala lima buah filem telah ditayangkan di Golden Screen Cinemas.
Crayon Shin-chan (1099 episod)

Crayon Shin-chan (dikenali sebagai Dik Cerdas di Malaysia) merupakan siri manga dan anime oleh Yoshito Usui yang mengisahkan gelagat seorang budak berumur lima tahun dan keluarganya yang berlatarkan bandar Kasukabe, Saitama, Jepun. Crayon Shin-chan mula ditayangkan di Jepun oleh TV Asahi pada 13 April 1992 di mana animasinya telah dihasilkan oleh studio Shin’ei Doga. Anime-nya masih berterusan di beberapa rangkaian televisyen di seluruh dunia dan kini mempunyai sebanyak 1099 episod dan 26 filem spin-off rasmi.
Crayon Shin-chan diperkenalkan di Malaysia pada pertengahan 1990-an melalui komik yang diterjemah kepada Bahasa Melayu dan Bahasa Cina dan akhirnya muncul di televisyen tempatan dengan alih suara Bahasa Melayu yang disiarkan oleh ntv7 pada tahun 2002. Bersama Doraemon, anime Shin-chan merupakan antara rancangan televisyen yang paling popular antara penonton Malaysia, sungguhpun terpaksa melalui penapisan yang ketat.
Chibi Maruko-chan (1307 episod)

Chibi Maruko-chan adalah manga shoujo yang dihasilkan oleh Momoko Sakura dan memaparkan kehidupan seorang budak perempuan kecil bernama “Maruko” di pinggir kota Jepun pada era 70-an. Siri ini diadaptasikan kepada anime oleh Nippon Animation dan disiarkan di saluran Fuji Television dari tahun 1990 sehinggalah 1992.
Musim pertama anime telah meraih jumlah penonton yang banyak, dan kemudian diteruskan untuk musim kedua yang memulakan tayangan sejak tahun 1995 sehinggalah sekarang. Buat masa ini, anime  Chibi Maruko-chan mempunyai sebanyak 1307 episod. Anime ini telah lama disiarkan di Malaysia melalui saluran ntv7. Sebelum ini, ia pernah disiarkan di 8TV pada tahun 2004 tetapi dalam alih bahasa Bahasa Mandarin dengan sarikata Bahasa Melayu. Oleh sebab itu, pada pertengahan 2005, anime ini telah diterjemah ke dalam Bahasa Melayu di ntv7 sehingga Julai 2007.
Doraemon (1787 episod)

Doraemon adalah sebuah manga Jepun yang dihasilkan oleh Fujiko F. Fujio dan mengisahkan tentang seorang kanak-kanak bernama Nobita Nobi yang pemalas, kurang bijak dan selalu dibuli oleh rakan sekolahnya. Tiba-tiba muncul sebuah robot berbentuk kucing bernama Doraemon yang datang untuk membantu Nobita dalam kesusahan dan menyelamatkan masa depannya.
Siri adaptasi anime pertama Doraemon dihasilkan oleh TMS Entertainment dan mula ditayangkan pada 1 April sehingga 30 September 1973 di saluran Nippon TV sebanyak 25 buah episod. Selepas siri ini tamat, siri adaptasi anime kedua Doraemon dihasilkan oleh Shin-Ei Animation dan mula ditayangkan pada 2 April 1979 sehingga 18 Mac 2005 di saluran TV Asahi. Siri telah ditayangkan sebanyak 1787 buah episod dan menjadi sebagai salah satu anime dengan episod paling banyak di Jepun.
Anime Doraemon juga disiarkan dengan alih suara Malaysia yang menampilkan Ruhaiyah Ibrahim sebagai pelakon suara watak Doraemon. Di Malaysia, siri Doraemon mula-mula disiarkan menerusi di TV1 Radio Televisyen Malaysia (RTM) sejak tahun 1988 lalu berpindah ke ntv7 pada Januari 2003.
Nintama Rantarō (2245 episod)

Nintama Rantarou merupakan siri anime yang diterbitkan oleh syarikat NHK bagi program pendidikan dan hiburan kanak-kanak Jepun. Ceritanya berasaskan dari manga bertajuk “Rakudai Ninja Rantarou” (Kegagalan Ninja Rantarou) oleh Amako Soubee. Ia mula muncul pada tahun 1993 dan masih ditayangkan sehingga hari ini dengan sebanyak 2245 jumlah episod. Plot setiap episod sering berkisar tentang Rantarou dan rakan-rakannya yang cuba untuk menyelesaikan semua masalah bagi sesiapa yang mereka jumpa.
Di Malaysia, anime ini lebih dikenali sebagai “Ninja Boys” atau Ninja Boy Rantaro dan pernah ditayangkan di TV2, ntv7 dan Astro Ceria.  Nintama Rantarō merupakan anime terpanjang di saluran NHK dan siri anime kedua terpanjang sepanjang sejarah.

Maka, tamatlah senarai saya bagi “anime panjang yang mengambil masa berzaman untuk tonton sehingga habis!” Apa pendapat anda? Anime mana yang pernah menghiasi zaman kanak-kanak anda? Jom kongsikan dengan saya di ruang komen! Untuk segala liputan kami tentang anime, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: animeanime panjangFaktaJepunMalaysiaTrivia


China dah hentikan banned game yang di China, tetapi game apa yang boleh main sekarang ni China?

Untuk pengetahuan korang, sebelum ni China ada buat banned terhadap game yang kena banned sebelum ini, tetapi nampaknya ada beberapa game yang telah dilepaskan kat China yang orang boleh main semula, tetapi game apa yang boleh dimain semula?

Well, game yang dikeluarkan semula tu adalah game yang online dan bukannya title yang besar-besar seperti PUBG, Fortnite, Arena Of Valor ataupun lain-lain. Tetapi game yang hanya available di negara China sahaja. Untuk pengetahuan korang game yang dalam mobile adalah paling banyak dengan 67 game yang kena banned dan setakat ni.

Jadi, syarikat cam Tencent dan NetEase yang sangat dominasi dalam pasaran game, semestinya akan buat orang confused. Takkan game yang dari luar negara tu tak boleh masuk dalam pasaran China? Well, unless diorang ada syarikat dalam China yang dapat approval dalam China, Boleh la but sekarang ni memang takde. So, game macam PUBG, AOV dan seangkatannya memang tak boleh main lagi. Buat masa sekarang.
Jangan lupa untuk ikuti kami di TikTok!
  @gamersantaimy
Tags: chinaMobileneteasenetease gamespubgtencent


E3 2020 secara rasmi DIBATALKAN!

E3 2020 secara rasmi telah dibatalkan kerana isu koronavirus, selepas diumumkan oleh Entertainment Software Association (ESA) beberapa jam lepas. Berita ini datang dari beberapa laporan bahawa acara terbesar gaming 2020 akan dibatalkan tahun ini. Perkara ini juga berlaku di acara-acara berbeza seperti Taipei Game Show di mana ramai yang terpaksa tunda atau tangguh atas kebimbangan koronavirus. E3 2020 pada asalnya dijangka akan keluar pada bulan Jun ini. Lebih khusus lagi, ia bermula pada 9 Jun hingga 11 Jun di Los Angeles Convention Center, Amerika Syarikat.

The E3 team is devastated to share this news. This decision was not reached lightly, but it is the right one for the health and safety of all involved. Read our statement here: https://t.co/1uOWxTerN9 pic.twitter.com/gD2IxNACLX

— E3 (@E3) March 11, 2020

“Setelah berunding dengan ahli-ahli syarikat mengenai kesihatan dan keselamatan semua orang dalam industri — peminat kami, pekerja kami, pempamer kami dan rakan lama E3 — kami membuat keputusan sukar untuk membatalkan E3 2020, yang dijadualkan pada 9 Jun -11 di Los Angeles,” kata ESA dalam satu kenyataan.
ESA sedang mengkaji bagaimana untuk menghasilkan acara atastalian pada bulan Jun 2020.
Sejak penubuhannya pada tahun 1995, acara ini tidak pernah terlepas walaupun setahun, lalu menjadikan pembatalan hari ini sebagai satu detik penting dalam sejarah permainan video. Walaupun acara ini tidak pernah dibatalkan sebelum ini, kebanyakan gamer dan orang industri tidak begitu terkejut. Banyak acara lain telah mula menarik diri dan ditangguhkan, malah ada khabar angin mengatakan E3 pun akan dibatalkan selama beberapa minggu lepas.

An update regarding E3 2020. pic.twitter.com/cThkDIkfVm
— Ubisoft (@Ubisoft) March 11, 2020

Ramai orang penting mengumumkan bahawa mereka tidak akan menghadiri E3 2020 untuk pelbagai alasan. Berbalik pada bulan Januari, Sony Interactive Entertainment secara rasmi mengumumkan bahawa mereka pun tidak akan menghadiri E3 2020.

E3 has always been an important moment for Team Xbox.  Given this decision, this year we'll celebrate the next generation of gaming with the @Xbox community and all who love to play via an Xbox digital event.  Details on timing and more in the coming weeks https://t.co/xckMKBPf9h
— Phil Spencer (@XboxP3) March 11, 2020

E3 2020 sepatutnya menjadi acara yang besar untuk konsol generasi akan datang. Malangnya, rancangan ini akan dirahsiakan lagi. Walaupun kita mungkin perlu menunggu lebih lama untuk mengetahui semua permainan video yang datang ke PS5 dan Xbox Series X, saya sudah tahu beberapa permainan yang sedang dalam pembangunan. Anda nak tahu? Saya akan tulis dalam artikel seterusnya.
Jangan lupa untuk ikuti kami di TikTok!
  @gamersantaimy
Tags: acaraCanceldibatalkanE3 2020ps5Xbox Series X


Sebab Fortnite, Belasah Bini

Kita semua main game dengan penuh passion, kesungguhan dan kadang-kadang kepoyoan. Betul, tak tipu. Tapi semua ni ada batas-batasnya.

Polis Australia dah berkas sorang Twitch streamer MrDeadMoth lepas fans dia kat Twitch report yang dia pukul seorang perempuan. Tengah stream live main Fortnite then pegi belasah bini:

Korang tengok la sendiri. Main game pun agak-agak la ada hadnya. Kalau mak suruh angkat kain hujan ke, buang sampah ke nak delay OK lagi (kot, depends kepada keadaan…) ni sampai naik tangan pukul…apa ke bangangnya. Kat background siap dengar suara budak-budak menangis lagi..
Ikut laporan BBC, perempuan yang kena pukul tu bini dia, umur 21 tahun. Masa kejadian tu siap anak-anak dia ada sekali, sorang 3 tahun sorang lagi 20 bulan. Dude, come on. Polis New South Wales sahkan yang perempuan tu hanya cedera ringan tapi distressed.
MrDeadMoth, 26 tahun ditangkap 3 jam lepas kejadian; dan akaun Twitch dia dah kena permanently banned.
Bodoh tak bertempat.
Jangan lupa untuk ikuti kami di TikTok!
  @gamersantaimy
Tags: domestic violenceFortnitemrdeadmothTwitch


Shadowgun War Games game FPS 5v5? Nampak menarik game ni siap cecah 500ribu Pra-pendaftaran!

Musim sekarang ini pemainan mudah alih pun yang makin popular adalah permainan FPS ataupun (First Person Shooter), maka ada sebuah syarikat gaming yang tidak melepaskan peluang untuk mencipta sebuah permainan FPS 5v5! Siapa kah dan apakah nama permainan tersebut? Memperkenalkan Shadowgun War Games yang dihasilkan oleh MADFINGER Games! Lebih menariknya, mereka telah umumkan bahawa pra-pendaftaran permainan ini telah mencecah setengah juta pemain!

https://e4r8s2u5.map2.ssl.hwcdn.net/wargames/images/preregistration/videos/trailer.mp4
Dijangkakan akan secara rasmi dilancarkan tahun 2020, Shadowgun War Games telah ditunggu-tunggu sejak versi prototaip yang pernah memikat penonton di Gamescom tahun lepas dan studio kini meletakkan sentuhan terakhir pada versi beta tertutup. Pemain masih mempunyai peluang untuk mendaftarkan diri untuk Shadowgun War Games di laman web rasminya, iOS atau pun di Google Play Store!

Shadowgun War Games adalah permainan FPS taktikal percuma untuk bermain dengan grafik yang luar biasa dan pertempuran 5v5 yang sengit. Bersiap sedia dengan strategi anda untuk mod klasik Capture the Flag atau menembak tanpa henti dalam Team Deathmatch. Dengan peta dan mod multiplayer yang sengit, Shadowgun War Games adalah pengalaman PvP terbaik di senarai telefon pintar anda!

Jom kita lihat ciri selebihnya dalam permainan ini;

Permainan berkualiti konsol yang percuma!

Berkualiti konsol pada telefon mudah alih dengan grafik yang luar biasa, kawalan disesuaikan, ditambah dengan suara dan teks sembang! Bersaing di arena yang menakjubkan dengan visual 3D yang indah. Tindakan penembak yang mudah di mana semua orang boleh mengalami pertempuran yang benar-benar kompetitif di peranti mudah alih.

Peta serta Mod permainan yang Menarik!

Skuad dengan rakan dan melawan pemain di seluruh dunia di arena, peta dan acara unik di seluruh Shadowgun Universe. Ia menyeronokkan dan boleh diakses untuk pemain baru dan pemain tegar mendapat banyak cabaran. Sesiapa sahaja yang boleh bersaing dalam mod permainan Capture danTeam Deathmatch!

Hero yang unik bersama kekuatan yang hebat!

Shadowgun War Games mempunyai ciri-ciri wira yang unik, masing-masing dengan gaya dan kemahiran mereka yang tersendiri, dari Blink dan Shield untuk pemain pertahanan mod berserk dengan taktik yang lebih agresif. Sesuaikan wira anda dengan skin yang unik dan emotes dalam mod permainan multiplayer PvP.

Permainan Kompetitif

Shadowgun War Games adalah permainan FPS taktikal yang memberi kemahiran dan strategi dalam pertempuran. Pembentukan pemain yang cepat dan mudah akan membimbing anda dengan rakan-rakan anda dan Sistem Peringkat akan memberi ganjaran kemajuan dalam perjalanan anda ke top player.

Sentiasa dikemaskini dan penuh kepelbagaian!

Kemas kini yang kerap akan menambah lebih banyak pilihan dan kerumitan ke pengalaman Shadowgun War Games dengan kedatangan wira baru, mod permainan, acara, skin dan emotes yang menarik.

Jadi sekali lagi jangan lupa untuk pra-daftar di  laman web rasmi Shadowgun War Games, iOS atau pun di Google Play Store!
Jangan lupa untuk ikuti kami di TikTok!
  @gamersantaimy
Tags: 5v5 FPSFPSFPS gameShadowgun War GamesTeam Deathmatch